text:
Túrur í Vindmyllulundina hjá SEV mánakvøldið 24. apríl
20-04-2017 - 16:00 - Jóanis Nielsen
Tíðindaskriv:
Visit Tórshavn skipar enn einaferð fyri einum túri fyri almenninginum niðan til vindmyllulundina hjá SEV í Húsahaga.
Túrurin verður mánakvøldið 24. Apríl, og tiltakið er ókeypis.
Tilmelding fer fram á tel: 30 24 25, á mail:torsinfo@torshavn.fo,ella við at koma inn á gólvið hjá Visit Tórshavn í Steinatúni.
Kl. 19.00 fer bussur úr Steinatúni niðan í Húsahaga.
Komin niðan, verður farið inn í koplingarstøðina hjá SEV.
Okkurt gott verður til góman og góður tónleikur verður at hoyra frá Lív Næs og Trónda Enni.
Eftir hetta verður fari út til vindmyllurnar og greitt verður stutt frá ljósætlanini í vindmyllunum.
Uml. Kl. 21 koyrir bussurin oman aftur í Steinatún.
Tað er ikki neyðugt at lata seg í tey tjúkku klæðini, tí at túrurin verður fyri tað mesta innandura.
Tað er bert atgongd fyri tey, ið eru við bussinum, so tað ber ikki til at koma við egnum bili.
Tað er sera avmarkað atgongd, so tað er at skunda sær at melda til !


c: text/html

text:
Mentan
Eftirlønargjaldið í 2018 er 4.545 kr.
23. Mai 2018
Stýrið fyri Arbeiðsmarknaðaraeftirlønargrunnin
les meir
Løgmaður til Svøríkis á fund við norðurlendskar forsætisráðharrar
23. Mai 2018
Løgmaður fór í gjár til Svøríkis, har hann skal taka lut á norðurlendska forsætisráðharrafundinum, sum verður hildin í Ornskoldsvik í morgin.
les meir
Okkum tørvar vaktir til gongu½maraton
23. Mai 2018
Aftur í ár skipa Bragdið og Krabbameinsfelagið fyri marathon renning og gongu½maraton í Tórshavn.
les meir
RØRSLUFAGNAÐUR: At røra seg er gott
23. Mai 2018
At gera tað saman við øðrum er enn betri
Og at gera tað á ein stuttligan, meiningsfullan og litríkan hátt, er ein sonn frøi
les meir
Norðurlendskur Unesco-fundur
22. Mai 2018
Í døgunum 22.-24. mai verður árligi norðurlendski Unesco-fundurin hildin í Føroyum. Luttakararnir eru umboð fyri tær norðurlendsku Unesco-nevndirnar, harumframt luttaka eisini starvsfólk, sum arbeiða við norðurlendskum spurningum á høvuðssætinum hjá Unesco í París. Í alt eru uml. 60 luttakarar.
les meir
Ítróttur og doping
22. Mai 2018
Triðja brotið í røðini For hundin, eri eg bundin? er við Vár Erlingsdóttir Eidesgaard.
les meir
Grabbin settur í Berjabrekku 3
22. Mai 2018
Í góðveðrinum herfyri setti Annika Olsen, borgarstjóri, grabban í á økinum við Blómubrekku og Sundsvegin, har Bústaðir nú fara undir stóru verkætlanina Berjabrekka 3.
les meir
VATN Norðurlendsk Salón
21. Mai 2018
Norðurlandahúsið í Føroyum hevur í sambandi við Summarframsýningina 2018 bjóðað øllum norðurlendskum og baltiskum myndlistafólkum at lata verk inn til framsýningina VATN – Norðurlendsk Salón, sum verður í tíðarskeiðnum 16. juni – 17. august 2018.
les meir

robotstxt: allowed

filter: keep


text:
Orð: Daniel W. Whittle
Lag: Knút E. Háberg, James McGranahan
Týtt: Petur William Háberg
1. Í syndini eg blindur lá;
men nú mítt eyga sær,
meg Kristus fann á lívsins leið,
hann livir nú í mær.
Niðurlag:
Kristus livir í mær,
Kristus livir í mær,
signing rík og náði stór,
at Kristus livir í mær.
2. Sum sólarljósið lívgar fræ,
sum lagt í akur varð,
so bar mær Kristus ljós og lív,
nú livir hann í mær!
3. Til blómu veksur lítla fræ,
til áir keldufar,
og eg má, Harri, undrast á,
tín Andi býr í mær!
4. Áh, Harri, lat meg dag um dag
bert tráa eftir tær,
at eg alt meir tær líkjast má,
sum livir nú í mær.


text:
Og so koma tankarnir um alt, sum eg enn ikki havi gjørt, men átti at fingið gjørt. Skúlating, Fjøllini Dansa-ting og øll møgulig onnur Unu-ting. Huff.
Hvar bleiv summarið av? Tað er púra svakt, sum hendan garretandi villa ferian hevur gingið skjótt. Tað kennist, sum eru bert nakrar heilt fáar vikur eru farnar síðani seinastu próvtøkuna. Summarið fekk bein at renna á og rann framvið meg. Og við hesum veittra vit tí brátt farnu summarfrítíðini 2013 farvæl - tú verður saknað! Men eg veit ikki, tað er kanska ikki so heilt galið at verða byrjað aftur í skúlanum, síggja øll aftur og hava eina fasta rutinu... Áh fokk, who am I kidding?! Eg fari at sakna at vera uppi alla náttina og gera líkagyldig ting, sova út á middag og at eta døgurða til morgunmat. Eg fari at sakna allar summarkonsertirnar og festivalarnar. Eg fari at sakna ljósu kvøldini og fríska luktin av nýslignum grasi.
Men tú veitst, soleiðis er tað nú bara einaferð. Carpe diem, sum hannsjálvur segði.


text:
- Tíðindi, mentan og ítróttur
Kristina vil hava lønarhækkingar
Lønarhækkingin í ár samanborið við fíggjarlógina í fjør, har lagt varð upp fyri við lønarhækkingum í tríggjar ársfjórðingar, kostar slakar 70 milliónir krónur.
Men lønarhækkingin samanborið við alt fíggjarárið í fjør, tá lønarhækking í fjórða ársfjórðingi eisini er íroknað, er góðar 56 milliónir kr.
Yvirskipaði lønarkarmurin hjá landinum næstu tvey árini er 2,3 prosent fyrra árið og 2,5 prosent seinna árið.
Higartil hevur Fíggjarmálaráðið gjørt nýggjan lønarsáttmála við Starvsmannafelagið, Sjúkrarøktarfrøðingafelagið, Pedagogfelagið og Lærarafelagið.
Nýggju sáttmálarnir eru galdandi frá 1. oktober í fjør.
Sáttmálin við Sjúkrarøktarfrøðingafelagið kostaði meira enn tað, sum er sett av til lønarvøkstur hjá landinum. Tí verður skotið upp at hækka lønarjáttanina til heilsuverkið nakað meira enn á øðrum rakstrarstøðum.
Lønarkarmurin skal haldast, og tað merkir, at størri útreiðslur á einum rakstrarstaði bera í sær, at onnur rakstrarstøð fáa minni, sigur Kristina Háfoss í viðmerkingunum til uppskotið.
Sí eisini


text:
Hanus Jákupsson ella Hans Jacobsen Debes, bóndasonur av Oyri, var føddur 1723 og doyði 1769. Hann hevði lisið løgfrøði við universitetið í Keypmannahavn, tá ið hann gjørdist Føroya løgmaður. Tíðin er upplýsingartíðin, tann hugsan hevði vunnið fram, at vit og skil eru evni frá Gudi og eiga at verða nýtt til at kanna tilveruna; vitan, ið fæst gjøgnum nýggjar kanningar og verður sett í staðin fyri gamla pátrúgv, eigur at verða nýtt til frama fyri framstig og betri kor fyri menniskju. Hanus Jákupsson var framburðsmaður og uppfinnari – Svabo kallar hann flogvit til mekanikk. Hann uppfann snøristól og ripara og skrivaði tvær bøkur um, hvussu arbeiðast kundi fyri framburði í Føroyum. Onnur var um kornvelting – í henni stendur, at hon er skrivað av fosturlandsvini, „en Patriot“ – og kom út í 1763; hin var um handilsskap í Føroyum og kom út í 1769, sama ár , sum hann doyði, 47 ára gamal. Eitt hálvt ár frammanundan var kona hansara deyð í barnferð.
Stutt áðrenn Hanus Jákupsson løgmaður doyði, yrkti hann langa sorgaryrking: „En Enkemands Nattetanker ved sin Hustrues Grav,“ har hann sigur frá síni einkjumanssorg. Yrk-ingin er prentað aftast í bókini, sum hann skrivaði um hand-ilsskap. Á tittulblaðnum er yrkingin tíðarfest; har stendur: "Skrevet paa Færøe den 31. Januarii Anno 1766". Yrkingin varð uppafturprentað í 1895 sum serprent á átta síðum, pretað á Dimmalætting. At yrkingin upprunaliga er prentað sum ískoyti í bók um handilsskap, er einki løgið. Skaldskapur er í hesari tíðini enn ikki vorðin eitt fagurfrøðiligt fyribrigdi, og at geva út eitt yrkingasavn sum „list“ var ókent. Hægri skaldskapur tænti ikki „listini“ men Gudi, siðalagnum, kongi og øðrum yvirvaldi. Tilburðaryrkingar um kong og yvirstætt, teirra lív, húski og ognir, alt í fríðkandi stíli og sett fram sum fyrimynd, vóru millum vanligastu verðsligu tekstsløgini; yrkjar-arnir vóru prestar og aðrir lærdir menn, ið ofta yrktu til at bøta møguleikar sínar fyri at fáa embæti. Hetta er ikki endamálið hjá yrkjara okkara, yrking hansara er persónlig, men kortini fylgir hon tí galdandi mynstrinum viðvíkjandi formi og evni.
Yrkingin er gott dømi um lærdan skaldskap í tíðini, tá ið upplýsingin er farin at hava ávirkan á mannahugsan, uttan at trúarliga heimsmyndin tó er fallin. Gudstrúgvin í upplýsingar-tíðini var deisman, sum lærdi, at Gud hevði skapað heimin í fyrstuni og sett tær náttúrulógir, sum stýra heiminum og sum tað tí ræður um at rannsaka. Men fyrst í 18. øld kom pietisman til Danmarkar úr Týsklandi, og hon flutti Gud nærri at menniskjanum sum frelsara einstaklingsins og er ikki minst kend gjøgnum sálmar Brorsons sum ein uppreistur móti tí almenna rætttrúnaðinum. Í yrkingini hjá løgmanni síggja vit ein farra av hesum rákinum, hon ber boð um fyrst og fremst eina sál, sum leitar sær fótafesti í gudstrúnni.
Ein annar skrivandi føroyingur í samtíðini var Jóhan Hendrik Weyhe (1707-1775). Hann var evnaríkur, tók frálíkt prógv í gudfrøði og las síðan kirkjusøgu, enskt, týskt og onnur mál. Hann skrivaði fyrstu føroysku mállæru, vit vita um. Hon fórst í eldinum í Keypmannahavn 1728. Hann skrivaði eisini prædikusavnið Nogle vigtige Troens Articler, fore-stillede udi sytten Prædikkener (1733), ið tykist at hava verið væl umtókt í Føroyum og Danmark. Eitt nú eru tvær prædikur úr bókini uppafturprentaðar í Opbyggelsesbog for Christne frá 1844. Grundarlagið undir prædikunum hjá J. H. Weyhe er ortodokst, men áheitanin á tey, sum hoyra ella lesa, minnir meira um pietismuna (P.M. Rasmussen 1978:61).
Sjálvt heitið „Nattetanker“ teingist einari gamlari hevd fyri hugleiðandi yrkingum um lív og deyða. Frá 1742-45 er tann enska The Complaint or Night-Thoughts on Life, Death, and Immortality, hevdbundin læruyrking í 9 bókum í blankvers, eftir Edward Young. Hon fekk ógvuliga stóra ávirkan; millum mangar danskar „náttartankar“ er „Natte----Tanker“ (1773) eftir Johannes Ewald, ið lýsir, allegoriskt, bæði náttarfriðin og -óhugnan.
„En Enkemands Nattetanker“ er ein sera formføst læru-yrking, sorgar- og kærleiksyrking. Harmakvæði um tey deyðu hava altíð verið yrkt, vit kenna tey úr Bíbliuni og íslend-ingasøgum eins væl og okkara tíð. Læruyrkingar eru eisini eitt gamalt tekstslag, ein norrøn læruyrking um mannalívið er Hávamál; men vísdómurin í „Nattetanker“ er settur fram sum opinbering um tilveruna eftir deyðan, og í tí líkist yrkingin meira Vøluspá, ið sigur frá skapanini og spáar um heimsins enda og endurskapan. Seinasta blómaskeiðið hjá læruyrkingum var júst upplýsingartíðin, 18. øld.
Tó at hon er ein hevdbundin uppbyggjandi yrking, hevur „En Enkemands Nattetanker“ ein feril av persónligum dámi, og í tí vísir hon fram móti romantikkinum. Hóast høvuðsboðskapurin í yrkingini er, at sálin livir ævigt, men holdið er dust, so er tann holdsligi kærleikin frammarlaga bæði fremst og í endanum á yrkingini. Soleiðis í r. 7-11: og í r. 181-182: Kona hansara – í einglalíki – tosar eymliga við hann á jarðligan hátt (r. 112-118). Her varnast vit í tí inniliga tónanum („min lille Mand“) eina byrjan til tann borgaraliga skaldskapin, ið vaks fram í 18. øld og sum snýr seg um kenslurnar og lívið í tí inniliga økinum, ein skaldskap, sum ikki longur bara miðar seg eftir gudfrøðiligum, siðalagsligum og samfelagsligum treytum.
Barokkskaldskapurin var fyrsti listskaldskapurin ella lærdi skald-skapurin á evropeisku móðurmálunum – og teimum norðurlendsku – eftir at tann norrøni drottkvæðaskaldskapurin doyði burtur um ár 1400. Heitið barokkur varð ikki nýtt um henda skaldskap fyrr enn í 19. øld, tá tað varð tikið upp í ásannan av, at hesin skaldskapur líkist barokki í mynda- og byggilist, og at hann eins og tær leggur dent á tað stórbæra og skreytmikla og strembar eftir at sameina tað, sum er sundurskilt, vísir á, knýtir saman og loysir upp mótsetningar.
Hesin skaldskapurin, sum tók seg upp í 17. øld í dansk-norska ríkinum, er skaldskapurin hjá tí lærdu yvirstættini, tí mentaða partinum av aðalinum og fremst hjá tí nælandi lærda embætisborgaraskapinum undir kongliga einaveldinum. Tann lærdi yrkjarin yrkir lov um kong, ráðharran og aðrar høgar harrar. Í yrkingunum er tað endamálið at lýsa teir høgu harrar ikki sum teir eru, men sum fyrimyndir, ið uppfylla leiklutir sínar sum „kongur“, „ráðharri“, „harramaður“ o.s.fr.
Men ein stórur partur av skaldskapinum er trúarskald-skapur. Nýggjur sálmaskaldskapur hevði tikið seg upp um trúarskiftið, stríðs- og trúbótarsálmar hjá trúbótarmonnum við Luther á odda; í sálmunum í 16. øld var boðskapurin um rætta trúgv tað, sum um ráddi, men tá ið líður á 17. øld, broytist hetta, og yrkingarkynstrið sjálvt fær størri áherðslu. Kendasti norðurlendski sálmayrkjarin er Kingo, sum breyt upp úr nýggjum við at geva listfrøðini týdning í sálmaskaldskapin-um. Hann gav sálmum sínum stórbært snið og yrkti skreyt-miklan stíl, listin fekk sjálvstøðugan týdning saman við boð-skapinum. Sálmarnir vóru yrktir til kend løg, ofta dansiløg, og vóru í ymiskum ørindisløgum. Onnur kend norðurlendsk sálmaskald í barokkinum eru Petter Dass, Dorothe Engel-bretsdatter og Hallgrímur Pétursson.
Barokkurin er skrivaður skaldskapur, og tað nýtir hann út í odd og egg. Sostatt hermir skrift- ella prentmyndin ofta eftir tí, sum er evnið í yrkingini, byrjanarstavirnir eru stórir og skreytmiklir, stórur stavur í byrjanini av hvørji reglu o.s.fr.
„En Enkemands Nattetanker“ er yrkt í tí alexandrinska lagn-um. Hetta ørindislagið kom úr Fraklandi og breiddist um Norðurlond í 17. og 18. øld. Ørindislagið var høgt virt og var vanligasti formurin í barokkskaldskapi og í bundnum skald-skapi yvirhøvur fram móti endanum á 18. øld. Men eftir 1800 fall tað burtur sum virðiligur formur og varð tá mest nýtt í skemti- og speiyrking.
Í alexandrinara hevur onnur hvør regla (1., 3. o.s.fr.) trettan stavilsi og kvinnurím, onnur hvør (2., 4. o.s.fr.) tólv stavilsi og kallrím; rýtman er gjøgnumførd við øvigum tvíliðum (‿ -); regluhvíld er aftan á sætta stavilsi í hvørjari reglu. Í alexandrinara eru reglurnar ikki býttar í ørindi, men standa allar á rað. „En Enkemands Natte-tanker“ er 192 reglur, bundnar saman fýra og fýra við skiftirími (abab). Tað ógvuliga regluliga í forminum viðvíkjandi stavilsum, regluhvíld og rími samsvarar við fyrimyndirnar úr fronsku klassisismuni, sum kom til Norðurlond í 18. øld.
Jeg tankefuld laae hen paa Sorgens haarde Leie,
Omsider slumret ind min halv-afsielet Krop.
Min Geist begyndte strax min Sorrig at afveie,
Og fyldte Sandserne med stærke Drømme op.
Mig syntes at jeg gik ved Gravens mørke Steder
Og ledte efter Den min halve Siel, min Skat:
Ak! hvor er dog det Støv, som jeg saa høit tilbeder,
Er nu vor Kierlighed skiult i en evig Nat?
Ak Himmel! er den Krop, som Ægte-Luen tændte,
Og brændte Kierlighed i et forelsket Bryst,
Nedlagt i Jordens Støv? Hvad har jeg da at vente,
Kan Gravens mørke Skiød vel skaffe nogen Trøst?
Benoni, du min Søn! Min Smerte-Søn! Din Moder
Dig livet gav, da hun fra Livet selv gik ud,
Hin Rachel, denne liig. O dyrekiøbte Poder,
Naar bedste Stamme selv for deres Skyld giør Brud!
Hin Jacob fordum græd, ja jeg, jeg ogsaa græder,
Min Rachel hun er død! – jeg saae een Englelig,
En Geist, som mødte mig – jeg være vil din Leeder
Blant Dødning-Gravene, han saa tiltalte mig:
Hvorhen! o bange Geist! Til Gravens mørke Boelig,
Til Afgrunds dybe Svælg, Forskrekkelsernes Hiem?
Hvor Dødnings-Knoglerne sig hvile trygt og roelig,
Hvad! - hvile roelig; nei! hvor Ormen gnaver dem.
Træk kun Tapetet op til denne skræksom Scene,
Besee en Skueplads, hvor Grav hos Grav er sat:
Hvor tørre Sceleta og de Afdødes Bene
Sig Spindelvæv og Støv og Grue har efterladt.
Hist seer du Døden selv en Solo hæftig dandse,
Sin fæle Morder-Lee udrække her og der,
Blod, Gråd og Mørk de er dens smukke Seierskrandse,
Som den erhvervet har ved Ødelæggelser.
Den hugger udi fleng, giør alle, alle lige
Den kroned Scepter-Mands og Bondens ringe Leer,
Ei Dyd, ei Viid, ei Konst har noget her at sige,
Ei Ungdoms Melk og Blod, ei Pragt og Prydelser.
Hvem kiender Støvet vel i disse mørke Grave?
Tyrannen, Helten, som med Blod sit Rygte skrev;
Den rige Vellyst her kan intet Fortrin have,
Thi ved Opløselsen de alle lige blev.
See Philosophen selv i Støvet og maae bukke,
Som maaler Verdener og Solekredse giør,
Til Maanens blege Skiød som Veien vil oplukke
Og giennem Luftens Vand Seiladsen vise tør.
Han kiender grant og nær Saturni kolde Drenge,
Og høit beklager dem i varme Venus er,
Monader skaber han; men veed ei selv hvor længe
Vedvarenhed skal see hans eget skabte Leer.
Hvorfor, nysgierrig Geist! vil du det Støv beskue
Som du før elsket har? – jeg bad, ak lad mig see!
– Tænk aldrig at det meer opvækker Elskovs-Lue.
– Jeg saa – ak Himmel! jeg blev fyldt med Skræk og Vee.
Forvirred raabte jeg! hver vellystfyldte Daare
Flye fra din Cirkel ud, see dette Optog an!
Hvi vil du mæske dig med Mad og Viin, hvorfore
Oppuster du den Lyst desuden brænde kan?
See Ormen gnave skal din Vellyst-Mad og tære
Hvad Lækkerhed og Viin og Overflod dig gav.
Betænk! Din Boelig da blant Maddiker skal være
I Jordens mørke Skiød; en skræksom Nat og Grav?
– Min Leeder smilede – hvorfor er du saa bange?
Du veed jo Legemer opløses skal til Jord.
Kom, følg mig om du vil Fornøielse erlange,
Jeg viser dig den Siel som nu i Lyset boer.
Vi fløi med Engle-Fart, med meer end Ørne-Vinger
Høit over Sfærers Flok, utalte Verdener
Mælk-Veien langt forbie, omsider os omringer
Et Rum, – et Chaos, – nei! – selv Evighedens Hær.
Her funkled Himmel-Lys, maaltusind Engle-Skare
Og ved Forløsers Blod hvid-klædde Siele-Flok,
Et Glimt af Guddoms-Kraft jeg saae fra Tronen fare
Som Evigheden selv med Almagt fyldte nok.
Med hellig Harmonie en Skare da istemte,
Og Over-Engle selv for Thronen fulde ned.
O uhørt Himmel-Chor! Jeg mig og Jorden glemte
Ved dette lidet Glimt af Aanders Salighed.
Hærskarer fløie hen, som ingen kunde tælle
For Almagts-Thronen de nedkasted’ Kronerne.
Dig eene bær al Priis, sang Seraphim og Siele
Som løst’ ved hellig Blod sin Siele-Brudgom see.
Her stille blev igien, en Himmel-Roe begyndte,
Min Leeder spurgte mig: har du nu glemt din Ven?
– Vist nok nu var hun glemt, den Engle-Sang tilskyndte
Mig, meer end giørligt var at love Skaberen.
Ak! At jeg engang maae med Engle-Lyd itone
Mit Hellig! Hellig! og et sødt Haleluja!
Men Støvet ikke tør sig nærme til Guds Throne;
Naar skal mit Støv engang fra Siælen blæses da?
– Spørg ei derom, see her din Ven, som du begiered;
– En Geist omklæd med Lys sig nærmed til mig ind,
Ukient jeg hende saae, og Glandsen mig besværed
Ak blanded Glæde, Frygt opfyldte nu mit Sind.
Hvordan, hun spurgte mig, kom du fra Jordens Enge
Til Himmel-Aanders Boe, min meer end elskte Mand?
– Her staaer min Ledere, som lærde mig at trænge
Igiennem Verdener til Evighedens Land.
For at beskue dig, min himmel-elskte Mage!
I Dødning-Gravene er ingen Trøst for mig.
– Hvad Dødning-Gravene! Vil du din Trøst der tage?
Onei, besee mig nu, nu er jeg engleliig.
Tør Graaden da min Ven af dine blege Kinder,
Beskue min Herlighed i Evighedens Vaar;
Ved vor Forløsers Blod du engang overvinder
Saavel som jeg, og da vi samled Glæde naaer.
Lad Jordens tunge Støv, dit Legems svage Hytte
Ei trykke Sindet ned, frimodig udi Gud;
Du har en liden Tid endnu før du skal flytte
Fra Græde-Dalen og fra Jorde-Klimpen ud.
Bliv ved at elske Ham, din Skaber, din Gienløser,
Jeg ene kiender best din Himmel-sinded’ Siel,
Troe ham han Trøst og Roe i bange Hierter øser,
Sørg ei min lille Mand, du seer jeg lever vel,
Drag Omsorg kun for dem du har hos dig tilbage,
For vore kiære Børn, opfød dem udi Dyd.
Ak! lad den spæde Siel i Vuggen dig behage
Og være i mit Sted din Øiens Lyst og Fryd;
Til Afskied jeg engang vil dig i Favnen tage,
– Lev vel! min jordisk Ven, lev vel! vi samles snart.
Du Vellyst-Strømme skal for Thronen engang smage;
Nu gaaer jeg til min Lov. – Saa fløi hun hen med Fart.
Henrykt jeg stod igien, opfyldt med Himmel-Glæde,
Og glemte nu som før mig selv og Jorden med,
Da Himmel-Borgere paa nye igien optræde,
Itoned’ Engle-Sang for Thronen fulde ned.
Basune-Lyden da som Tusind-Vandes Brusen,
Med Toner fyldte stærk selv Evighedens-Rum,
De Himmel-Harper klang, jeg hørte Lyd og Suusen!
Min Ledere mig tog ved Haand og sagde: Kom!
Træk nu Tapetet ned, du maa ei mere skue,
Nu Almagts-Kraften selv fra Thronen straaler ud,
Hver Himmel-Borger blir til hellig Aand og Lue,
Som ofrer Røgelse til Evighedens Gud.
Selv Middel-Punkten er han, den uskabte Skaber!
Hvis klare Straaler gaae til evig Omkreds ud,
Og disse Straaler er hans hele Egenskaber,
Som lyse Cirklen om og gaae igien til Gud.
See under dig, hvordan de Himmel-Kugler bæve,
Nu han den store Alt opfylder alle Ting,
Hvo Dødelig kan see hans Almagt og dog leve?
Kom følg mig og flye ud fra Evighedens Ring.
– O nei, min Ledere! tillad mig her at blive
Blant Himmel-Aanderne at love Skaberen.
– Det gaaer ei an, du maae til Jorden dig begive,
Giør der din Pligt, om vi skal samles her igien.
Vi foer med samme Fart igiennem Luftens Vande;
Mig syntes Verdener os selv i mode gik;
I det vi drog forbie utallig Sfærers Lande
Da saae jeg vores Jord i Majestætisk Skik.
Hun lignet noget den sølvfarvet blege Maane,
Blant Himmel-Kuglerne et prægtigt Optrin giør,
Skiønt hun med flere maae fra Solen Lyset laane;
Jeg raabte: Smukke Jord! saa smuk var du ei før!
Maaske herefter du for Sorg vil Glæde give,
Og sand Lyksalighed i Sielen øse ind,
Saa jeg al Modgang kan i evig Glemme skrive,
Jeg dig i Møde gaaer med et fornøiet Sind.
Men ak! jo nærmere vi Jorden kom, desmere
Aftog hun udi Glands og tabte sin Gestalt
Først i et Himmelblaae, dernæst i Mørk, desværre!
Min Leeder mig forlod og jeg til Jorden faldt.
Af Faldet vaagned jeg fortumled og laae længe
Før jeg kom til mig selv og Sandser samlet blev.
Min Drøm begyndte nu til Sielen ind at trænge,
I Sindet jeg den til tænkværdig Minde skrev.
Nu veed jeg, at det er kun Daarlighed at leede
Blant Graverne, der seer man kun Forraadnelse.
Vel sant en plaged Krop sig af og til kan glæde
At Følesløshed, der giør Ende paa dens Vee.
Men ak! her er endnu een bedre Roe tilbage,
En evig Himmels-Roe for hver Dydprydet Siel,
Hvorfore vil jeg da med Graad mit Tab beklage,
Mit Tab er stort, min Ven dog lever evig vel.
Hun lever evig vel, jeg maa ei sørge mere.
Ei sørge mere? nei! nei! – det gaaer aldrig an –
Det Haandbred som end kan for mig tilbage være,
Jeg glemmer ei at jeg er bleven Enke-Mand.
Mens Blodet cirkler om i mine matte Aarer,
Og varmer Hiertet op, ei kiølnes Kierlighed.
Jeg sørger, men dog ei som hine kloge Daarer,
Der efter Døden ei af bedre Vilkaar veed.
Ak ja! jeg mistede den beste Ægte-Mage,
Her boede deilig Siel i velskabt Legeme.
Med Fromhed, Dyd, Forstand hun vidste at behage
Usminket Ærlighed i alle Ting lod see.
Ak Himmel! ak det kan af Øine Taare leede
At Barsel-Sengen blev min frugtbar’ Kones Grav.
Hun forud vidste det, taalmodig sig berede
Og saa med fyrigt Mod sig udi Kampen gav.
Jeg kan ei skrive meer. – Det Forsyn jeg tilbeder,
Som saaret har, jeg ved det læge kan igien.
Jeg ære skal dit Støv til jeg i Graven træder,
Vi samles snart: Lev vel! Lev vel min Himmel-Ven!
Byggingin í "En Enke-Mands Natte-Tanker over sin Kones Grav" er greið. Eftir inngang í 6 reglum kemur høvuðspart-urin, svøvnurin og opinberingin, sum fyllir meginpartin av yrkingini, harnæst niðurstøða og at enda stuttur útgangur.
Sum nevnt er yrkingin øðrumegin harmakvæði um konu-missin og ástarkvæði til hennara; hinumegin er hon ein læru-yrking, sum gevur vitan um lív og deyða og serliga um ta ævigu sæluna hjá sálini. Yrkingin sigur frá eini trúarligari dreymasjón ella opinbering um lívið handan grøv og hevur sostatt sama evni sum t.d. tey norrønu kvæðini Vøluspá og Sólarljóð, tað norska Dreymkvæði og ikki minst tað viðgitn-asta av øllum, Divina Commedia eftir Dante, umframt mong onnur dømi í gomlum skaldskapi.
Gongdin í yrkingini er tann, at tað skaldsliga eg’ið liggur hugsanarsamur og syrgin millum svøvns og vøku og sovnar umsíðir. Tá tykist tað honum, at hann fer til grøvina hjá konuni at leita eftir henni og at syrgja (r. 1-18). Ein einglalíkur andi kemur nú til hansara og bjóðar sær til at vera ferðaleiðari hansara. Hann vísir honum fyrst, at í grøvini er einki uttan oyðing og deyði, at har eru øll jøvn, eingin munur er á dustinum av høgum og lágum, og spyr, hví skaldið tá vil síggja dustið av síni elskaðu. Hin stendur við sítt, sleppur at síggja og fyllist við ræðslu. Ferðaleiðarin smílist við og spyr, hví hann ræðist, tí hann veit jú, at likam verða til mold, og lovar nú at vísa honum, hvar sálin býr (r. 19-64). Teir ferðast við miklari ferð gjøgnum rúmdina og koma til himmals, har eingl-anna herskarar halda tónleik og kasta seg niður fyri trónu almáttarins (r. 65-80). Nú verður stilt. Dýrdin er slík, at skaldið gloymir sína elskaðu og hugsar bara um at prísa skap-aranum og spyr ferðaleiðaran, nær hann sleppur at gerast partur av ævinleikanum. Ferðaleiðarin biður hann ikki spyrja um slíkt, men í staðin síggja konu sína, sum hann tráaði eftir at síggja aftur. Hann sær nú konu sína í miklari dýrd, og hon spyr, hvussu hann hevur funnið vegin hagar. Hann sigur, at leiðarin hevur lært hann at finna veg, eftir at hann til fánýtis hevði leitað í grøvini. Hon svarar, at sanniliga er einki at finna í grøvini, tí nú livir hon sum eingil og uggar hann við, at skjótt verður hann eisini fríur frá likaminum og sælur. At enda biður hon hann ikki syrgja, men ansa væl eftir børnunum (r. 81-120).
Yrkjarin stendur bergtikin eftir og gloymir bæði seg sjálvan og Jørðina. Nú byrjar veldigur tónleikur aftur. Ferðaleiðarin tekur til orða og sigur, at teir mugu fara aftur til Jarðar, hann má ikki síggja meira, tí nú er tað skaparin sjálvur, sum ljómar frá trónuni. „Eg“ið bønar um at sleppa at verða verandi, men leiðarin sigur, at hann má fara til Jarðar at gera sína skyldu, um teir skulu hittast aftur á himni.
Teir fara við ferð gjøgnum „loftsins vøtn,“ eg’ið sær Jørðina, sum er ógvuliga vøkur burturfrá:
Hun ligner noget den sølvfarvet blege Maane,
Blant Himmel-Kuglerne et prægtigt Optrin giør;
Skiønt hun med flere maae fra Solen Lyset laane;
Jeg raabte: Smukke Jord! Saa smuk var du ei før!
Hann fær nú gott mót og vónar at gloyma allan mótburð. Men meira teir nærkast, meira myrknar Jørðin. At enda fer ferðaleiðarin frá honum, hann fellur til Jarðar og vaknar (r. 121-162). Tá ið hann um síðir raknar við, kemur dreymurin fram fyri hann og hann leggur sær hann í geyma.
Hereftir kemur niðurstøðan, sum er hugleiðing um dreymin og tað, hann hevur lært av honum, nevniliga at likamið ferst eftir deyðan, men sálin livir. Hann veit nú, at sálin hjá konu hansara livir í dýrd, men hann syrgir kortini um hana, leingist og saknar (r. 163-192).
Yrkingin er full av hevdvunnum myndamáli, sum hoyrir trúarskaldskapi í tíðini til. Í Bíbliuni eru einglar sendiboð Guds, teir gera hansara vilja á Jørð, bera fram boðskap hansara, bjarga menniskjum úr vanda. Teir koma óvæntað og fara óvænt-að. Í yrkingini kemur eingilin til hjálpar, tá ið yrkjarin er um at lúta fyri sorgini og sakninum.
At taka samdømi úr Bíbliuni fyri at geva skaldskapi sínum tign og myndugleika er ein vanligur háttur, og í „Natte-tanker“ tekur tann syrgjandi, sum misti konu sína av barnferð, dømi av Rakul í Gamla Testamenti, sum doyði av barnferð við soninum, ið hon nevndi Benoni ella pínsluson, men maður hennara Jákup nevndi Benjamin:
Benoni, du min Søn! Min Smerte-Søn! Din Moder
Dig Livet gav, da hun fra Livet selv gik ud,
Hin Rachel liig. O dyrekiøbte Poder,
Naar bedste Stamme selv for deres Skyld giør Brud!
Hiin Jacob fordum græd, ja jeg, jeg ogsaa græder,
Min Rachel, hun er død!...
Myndin av deyðanum er partvíst beinagrindir og upploysn, partvíst er hann persónsgjørdur við tí miðaldarligu allegoriini, manni við líggja. At Deyðin dansar er kent frá myndum úr seinmiðøld, sum vísa beinagrindir og livandi menniskju úr øllum stættum og aldri, sum leiðast og dansa saman á rað í einari allegoriskari áminning um, at Deyðin sendir ikki boð undan sær.
Í hesari yrkingini dansar Deyðin tó einsamallur:
Hist seer du Døden selv en Solo hæftig dandse,
Sin fæle Morder-Lee udrække her og der,...
Yrkingin dvølur við og útmálar tann likamliga deyðan og upploysnina í grøvini. Hetta lagið kenna vit aftur úr sálmum Kingos og øðrum sálmum úr blómatíðini hjá norðurlendskum sálmaskald-skapi í 17. øld. Tað kemst bæði av, at hesin skaldskapur var ætlaður til at minna fólk á, hvussu óstøðugt jarðarlívið er, og at tann ítøkiligi deyðin var ikki bannhalgað umrøðuevni – tabu – tá eins nógv og nú.
Ferðamotivið er høvuðsmotivið, eins og tað ofta er í skald-skapi um lívið „fyri handan,“ tí leiðin millum jarðarlívið og ævinleikan á himni tykist long, og yrkjarin leggur sær nær at lýsa sjálva ferðina sum eitt slag av flogferð: við ferðaleiðara – men uttan flogfar – verður farið „...med Engle-Fart, med mer end Ørne-Vinger...“.
Eingilin lærir „eg“ið, at Deyðin ger ikki mun á høgum og lágum, og hann reksar upp kong, bónda, vísdóm, dygd, list, ungdóm, harðræðisharra og hetju – alt er javnt í deyðanum; men síðani tekur hann afturíaftur útgreinir støðuna hjá heim-spekinginum mótvegis deyðanum. Eingilin tykist at fylgja væl við í heimspeki og nýtir nógv orð til at lýsa dirvi og sigrar heimspekingsins – sigrar, ið kortini eru avmarkaðir og ikki vika snarið í deyðanum:
See Philosophen selv i Støvet og maae bukke,
Som maaler Verdener og Solekredse giør,
Til Maanens blege Skiød som Veien vil oplukke
Og giennem Luftens Vand Seiladsen vise tør.
Han kiender grant og nær Saturni kolde Drenge,
Og høit beklager dem i varme Venus er,
Monader skaber han; men veed ei selv hvor længe
Vedvarenhed skal see hans skabte Leer.
Yrkjarin nýtir gjøgnum eingilin høvið til at siga frá nýggjastu stjørnufrøðiligu úrslitunum, mátingum í rúmdini, kanning av ferðingarmynstrinum hjá gongustjørnum og monaduhugtakinum hjá heimspekinginum Leibniz (1646-1716). Sambært Leibniz vóru minstu eindirnar hjá lutunum andligir kraft-deplar, monadur. Hvør monada er eitt sjónarhorn ella spegil av øllum heiminum, men ongar monadur eru eins. Hvør sær eru tær sjálvstøðugar og kunnu ikki ávirka hvør aðra. Heimurin er heildin av monadum og er ein harmonisk eind, sum Gud, hin hægsta monadan, hevur skapað. Hetta upprunaliga samljóðið er m.a. orsøkin til, at myndin hjá monadunum av heiminum, t.d. uppfatanin hjá menniskjum av hvørjum øðrum og umhvørvinum er í samljóði og ikki sjálvmótsigandi. Innan fyri hesa heildina er tann neyðugi ófullkominleikin, sum má vera knýttur at teirri ikki-varandi tilveruni, og heimur okkara er tí sambært Leibniz, ið royndi at sameina ta gomlu átrúnaðarligu og ta nýggju vísindaligu heimsmyndina, tann besti av teimum møguligu heimunum. Hetta ástøðið fekk harðar atfinningar frá teimum róttøknu millum upplýsingarmenninar – teirramillum var Voltaire tann ítasti – sum í stóran mun vrakaðu átrúnaðarliga heimsmynd. Yrkjari okkara leggur sjógv millum sín og hesar vísmenn: „Jeg sørger, men dog ei som hine kloge Daarer,/ Der efter Døden ei af bedre Vilkaar veed“ (r. 179-180).
Politiskt er tíðin hjá yrkingini einaveldistíðin í Danmark og Føroyum. Alt, sum kom á prent, skuldi fyrst góðkennast av kongsins embætismonnum. Føroyar vóru tíðliga í 18. øld komnar undir amtmannin í Íslandi, handilin var einahandil, umsitin av handilsforvaltara, ið stóð undir handilsstjórnini Keypmanna-havn.
Eins og samfelagið var skipað í valdsstig út frá kongs-trónuni og hirðini ovast og í miðjuni, skipar rætttrúnaðurin sína guddómligu heimsmynd við Gudi ovast í miðjum alheimi, sum Hanus Jákupsson Debes sigur:
Selv Middel-punkten er han, den uskabte Skaber
r. 133.
Hetta orðalagið í lýsingini av Gudi sum óskaptum og sum miðdepli alheimsins, er eyðkent fyri tíðina.
Gud sum miðdepil finna vit hjá Petter Dass, sum í innganginum til Nordlands Trompet (á føroyskum: Norðlandslúðurin, 1999, Axel Tórgarð týddi) tekur til: „Hvad søge vi Herren i fremmede Land?/ Er han i all Verden ey middelste Mand?“
Í gomlum, hátíðarligum donskum máli verður "uskabt" nýtt um tað, sum altíð hevur verið til. Tann norski yrkjarin Tullin (1728-1765), samtíðarmaður Hanusar Jákupssonar, tekur í sínari kendu yrking "Majdagen" soleiðis til: "…uskabte Skaber, naadig viis…".
Myndin av himni er í samsvari við valdskipanina í einaveldissamfelagnum, har tað, sum er undirskipað bivar fyri tí, sum er yvir skipað: „See under dig, hvordan de Himmel-Kugler bæve,/ Nu han den store Alt op-fylder alle Ting“ (r. 137-138); umframt einglar eru eyðvitað yvireinglar: „Med hellig Harmonie en Skare da istemte,/ Og Overengle selv fra Tronen fulde ned“ (r. 73-74).
Í støðum nýtir yrkjarin orðalag, sum minnir um tað myndamálið, vit kenna úr pietistisku sálmum Brorsons (1694-1764), t.d. „Her funkled Himmel-Lys, maaltusind Engle-Skare/ Og ved Forløsers Blod hvid-klædde Siele-Flok“ (r. 69-70), „Dig eene bær al Priis, sang Seraphim og Siele! Som løst’ ved hellig Blod sin Siele-Brudgom see“ (r. 79-80), „Ved vor Forløsers Blod du en-gang overvinder/ Saavel som jeg, og da vi samled Glæde naar“ (103-104).
Stílurin er orðaríkur skreytstílur. Millum tey mongu stíl-brigdini kunnu nøkur nevnast:
– Tey samansettunavnorðini eru mong, t.d. „Dødnings-Knoglerne“ (r. 23), „Morder-Lee“ (r. 30), „Scepter-Mand“ (r. 34), „Elskovs-Lue“ (r. 51), „Vellyst-Mad“ (r. 57), „Siele-Brud-gom“ (r. 80) o.s.fr.;
– útfylling av tí slagnum, at tvey ella fleiri orð, sum merkja næstan tað sama, verða nýtt til at lýsa sama fyribrigdi, t.d. „trygt og roelig“ (r. 23), „Sceleta og de Afdødes Bene“ (r. 27), „Spindel-væv og Støv og Grue“ (r. 28), „Skræk og Vee“ (r. 52);
– bæði krossbrigdi (kiasmur) og javnsetingar (paralellismur) eru í farvæl-heilsanunum millum hjúnini, tá ið konan sigur (r. 117-118): „Til Afskied jeg engang vil dig i Favnen tage/ Lev vel! Min jordisk Ven, lev vel! Vi samles snart.“ – Og „eg“ið í lokaorðunum sigur samsvarandi og mótsett (r. 191-192): „Jeg ære skal dit Støv til jeg i Graven træder,/ Vi samles snart: Lev vel! Lev vel min Himmel-ven!“
– myndburðir eru nógvir og hevdbundnir, t.d. „Sorgens haarde Leie“ (r. 1), „Legems svage Hytte“ (r. 105), „Græde-Dalen“, „Jordeklimpen“ (r. 108), Myndburðurin „Luftens Vand“ í reglunum: „Til Maanens blege Skiød som Veien vil op-lukke/ Og giennem Luftens Vand Seiladsen vise tør“ (r.43-44) vísir yndissnildina hjá barokkinum, nevniliga at knýta saman tað, sum helst er sundurskilt, her luft og vatn;
– allegori; leikhúslívið sum allegori fyri jarðarlívið er vanligt stílbrigdi í barokkskaldskapi, eitt nú grímuspæl sum eitt motiv, ið orðar djúpa kenslu av, at verðin er óálítandi og følsk, at lívið er ein sjónleikur á leikpalli. Í „En Enkemands Nattetanker“ er myndin av leikpallinum nýtt sum ramma um opinberingina hjá hinum talandi „eg“. Nevnt er, at opinberingin er ein dreymur, sum „eg“ hevur í natúrligum svøvni. Men tann parturin av dreyminum, sum er sjálv opinberingin, er av-markað av, at tjald („Tapet“ = tjald, teppi) verður drigið upp (r. 25-26): „Træk kun Tapetet op til denne skræk-som Scene, /Besee en Skueplads (gamalt danskt = leikpallur), hvor Grav hos Grav er sat...“ – og síðan verður leiktjaldið drigið niður aftur (r. 128-130): „Min Ledere mig tog ved Haand og sagde: Kom!/ Træk nu Tapetet ned, du maa ei mere skue,/ Nu Almagts-Kraften selv fra Thronen straaler ud...“
– mótsetningar, at seta teir upp hvønn yvir av øðrum; størstu mótsetningarnir eru lív og deyði: Dvølt verður við tann likamliga deyðan, sum verður lýstur úr í æsir; á hin bógvin verður tað eiggiliga holdið, sum stendur fyri falli, lýst. Tá ið yrkingin byrjar, ráða sorgin og deyðin: „Min Rachel, hun er død“ (r. 18); tey seinastu orðini í yrkingini eru tey hjá „eg“inum: „Lev vel! Lev vel min Himmel Ven (r. 191-192)!
At seta mótsetningar upp í sterkum myndum og síðani upploysa teir er kynstrið hjá barokkskaldunum.
Sjónarhornið í opinberingini er fleirfalt: „eg“ið (og lesarin) sær „pallin“, sum vísir seg, tá ið tjaldið verður drigið upp, og tað, sum sæst er tulkað av fylgisneytanum, sum ræður ferðini, og greiðir frá og biður hin hyggja: „Besee en Skue-plads...“ . „Eg“ið so ger: „– Jeg saa – ak Himmel! Jeg blev fyldt med Skræk og Vee“ (r. 52). Fylgisneytin undrast á, at hin er ræðslusligin, og sigur síðan: „Kom, følg mig om du vil For-nøielse erlange,/ Jeg viser dig den Siel som nu i Lyset boer“ (63-64). Ikki verður her, áðrenn ferðin byrjar, nevnt aftur um tjaldið.
Ferðin hjá løgmanni gjøgnum himinrúmið er glæsilig og ikki heilt ólík ferðini hjá Ólavi Ástarsyni í Dreymkvæðinum, tí har stendur m.a.: „Tað fyrsta eg í óvit fell,/ eg førdist um jarð-arkringlu“ (ør. 21), men kortini er har minni gjørt burtur úr rúmdarferðini. Dreymkvæðið er í veruleikanum ein ítøkilig lýsing av teimum ymsu stættunum á Jørð og teirra lívi, og lýsingin av himnaríki í miðaldakvæðinum hevur ikki ta tónleikadýrdina sum tann hjá barokkskaldinum av Oyri. Vit kunnu bera tað, sum stendur her niðanfyri saman við hesi orðini úr Dreymkvæðinum: „Nú tók eg leið eftir vættrabreyt/ – mær til høgru handar – /birtist tá fyri mær Páradís, /sum skín so víða til landa.“ - og so "Natte-Tanker" til samanberingar:
Vi fløi med Engle-Fart, med mer end Ørne-vinger
Høit over Sfærers Flok, utalte Verdener
Mælk-Veien langt forbie, omsider os omringer
Et Rum, – et Chaos, – nei! – selv Evighedens Hær.
Her funkled Himmel-Lys, maaltusind Engle-Skare
Og ved Forløsers Blod hvid-klædde Siele-Flok,
Et Glimt af Guddoms-Kraft jeg saae fra Tronen fare
Som Evigheden selv med Almagt fyldte nok.
Med hellig Harmonie en Skare da istemte,
Og Over-Engle selv for Thronen fulde ned.
O uhørt Himmel-Chor! Jeg mig og Jorden glemte
Ved dette lidet Glimt af Aanders Salighed.
Hærskarer fløje hen, som ingen kunde tælle
For Almagts-Thronen de nedkasted’ Kronerne.
Dig eene bær al Priis, sang Seraphim og Siele
Som løst’ ved hellig Blod sin Siele-Brudgom see.
R. 65-80.
Ein hugtakandi rúmdar- og formkensla. Tað er sum ein sær fyri sær hválvið í St. Paul’s Cathedral, hoyrir barokktónleik, basúnir og sang (r. 125-127: „Basune-Lyden da som Tusind-Vandes Brusen/ Med Toner fyldte stærk selv Evighedens-Rum,/ De Himmel-Harper klang, jeg hørte Lyd og Suusen!“) og sær tað øtiliga veraldliga ríkidømið, list og skreyt, ið hoyrdi teirri fínmentan til, sum einaveldið stóð fyri – fyrimyndina fyri hesi guddómligu sjón.


text:
Buhloone Mindstate
Buhloone Mindstate er triðja fløgan hjá De La Soul. Hon var útgivin í 1993, um tað mundið tá jazz-hip hop var væl umtókt, serliga á eystursíðuni av USA. Hon kom út umleið hálvt ár eftir Guru útgav fyrstu Jazzmatazz fløgu sína. Guru hevur fingið æruna fyri at integrera jazz í hip hop, sjálvt um hip hop leingi hevur havt nakað av jazz-ávirkni. Hann sang eisini niðurlagið í einum sangi í Buhloone Mindstate. Óneyðugt er at siga at fløgan er sera ávirka av jassi. Hon er minni "ballfokusera", og hevur ein friðarligari stemning, enn aðrar hip hop fløgur í hesi tíðini. Navnið á fløguni refererar til teirra hugsan sum eina ballón, teir hava ringt við at vera verandi á jørðini nú teir eru kendir. Í innganginum og sanginum "Patti Dooke" siga teir fleiri ferðir "It might blow up, but it won't go pop", altso teir vilja ikki gera popp, sjálvt um teir kunnu vera uppblástir. De La Soul eru júst kendir fyri at vera kreativir og orginalir og at prøva ein nýggjan stíl fyri hvørja fløgu teir geva út. Buhloone Mindstate er seinasta fløgan sum Prince Paul producerar.
Track listing[rætta | rætta wikitekst]
- "Intro" – 0:52
- "Eye Patch" – 2:27
- "En Focus" (við Shortie No Mass and Dres of Black Sheep) – 3:15
- "Patti Dooke" (við Guru, Maceo Parker, Fred Wesley and Pee Wee Ellis) – 5:54
- "I Be Blowin'" (við Maceo Parker) – 4:58
- "Long Island Wildin'" (við Scha Dara Parr and Takagi Kan) – 1:30
- "Ego Trippin' (Part Two)" – 3:52
- "Paul's Revenge" – 0:43
- "3 Days Later" – 2:39
- "Area" – 3:31
- "I Am I Be" (við Maceo Parker, Fred Wesley and Pee Wee Ellis) – 5:03
- "In the Woods" (við Shortie No Mass) – 4:01
- "Breakadawn" – 4:14
- "Dave Has a Problem...Seriously" – 0:55
- "Stone Age" (við Biz Markie) – 4:13


text:
Kassameistari í 14 ár
Áki Jacobsen sum hevur verið kassameistari í Tjóðveldi síðan 2002, tók á flokstinginum í Skopun ikki við afturvali.
Áki Jacobsen bleiv valdur til kassameistara á flokstingi Tjóðveldis í 2002.
Fráfarni kassameistarin hevur sostatt verið við at reka 4 løgtingsvalstríð og 4 fólkatingsvalstríð fyri flokkin, umframt virksemi, fundir og tiltøk hesi árini.
Fríggjakvøldið takkaði Høgni Hoydal, floksformaður Áka fyri hansara arbeiði fyri flokkin, og handaði honum eina gávu frá flokkinum og eitt blómutyssi.
Høgni nevndi millum annað, at Áki Jacobsen hevði umsiti fíggjarviðurskifti floksins við nærlagni og eldhugað, og at hann letur ein vælriknan flokskassa víðari til eftirkomaran.
Nýggjur kassameistari er Olga Fossdalsá.


text:
- Tíðindi, mentan og ítróttur
Betri Banki meldaður fyri villleiðing
Tak niður
Tað hevði stóran týdning fyri Betri Samtakið at leggja dent á, at tey høvdu upplýst TAKS til fulnar, áðrenn TAKS á sumri 2015 játtaði, at bankin hevði rætt til ein skattafrádrátt fyri goodwill. Tí tað er revsivert at upplýsa skeivt fyri skattavaldinum, men í skattamálinum er eitt nú dømi um, at bankin hevur sent TAKS ein javna, sum vísur hálva milliard skeivt. Bankin vísti heldur ikki TAKS á ivamálini, sum grannskoðarin hjá bankanum hevði víst á.
Kanningin hjá løgfrøðinginum Bárði Larsen av skattamálinum kom tí til niðurstøðuna, at tað møguliga lá eitt tilvitað val aftanfyri, at bankin gav TAKS misvísandi upplýsingar. At bankin tilvitað gjørdi hetta fyri sleppa undan skatti, og tí var málið meldað. Løgreglan hevur nú vent sær til SØIK fyri at kanna skattamálið til fulnar.
Birgir Nielsen, nevndarformaður í Betri Samtakinum, vil ikki gera samrøðu við Kringvarpið, tí hann heldur ikki, at nakað nýtt er í málinum. hann sigur tó í stuttari viðmerking, at hann heldur, at tað er positivt, at SØIK verður tikin upp í kanningina hjá fútanum, tí so eru betri útlit fyri eini skjótari niðurstøðu, sigur hann.
Sí eisini


text:
Jens Hákun Leo
12.05.2017 - 23:30
Ítróttur > Ítróttur > Fótbóltur
Chelsea er enskur meistari.
Hetta er greitt, eftir at felagið í kvøld vann 1-0 á útivølli ímóti West Bromwich Albion við máli frá belgiska framherjanum Michy Batshuayi.
Málið kom eftir 82. minuttir.
Chelsea hevur nú 87 stig fyri 36 dystir og liggur 10 stig frammanfyri Tottenham á 2. plássinum, sum hevur tríggjar dystir eftir at leika, og sum í mesta lagi kann fáa 86 stig.
Seinast Chelsea var enskur meistari var í 2015 undir leiðslu av núverandi Manchester United managaranum Jose Mourinho.
Hetta er fyrsta árið í ensku Premier League hjá managara felagsins, italienska Antonio Conte.


text:
Rakul Sjúrðardóttir Frederiksberg
19.06.2017 - 15:00
Tíðindi > Lóg & Landaskil > Eldsbruni
Í sambandi við kanningararbeiðið, sum løgreglan setti í verk í niðurbrenda virkinum hja Varðin Pelagic á Tvøroyri, er ikki møguligt at nágreina, hvør orsøkin er til at eldur kom í bygningin, skrivar løgreglan í tíðindaskrivi.
Løgreglan er komin fram til, at eldurin byrjaði í økinum, sum varð brúkt til pakking.
Sveisiarbeiði við CO2 var á tí staðnum, men alt bendir á, at sveisiarbeiðið er gjørt trygt og eftir galdandi reglugerðum.
Øll tann elektriska skipanin er so illa farin, at tað ikki hevur verið møguligt at finna nakað brek við skipanini.
Løgreglan metir tí, at tað ikki er møguligt at siga nágreiniliga, hvør orsøkin til eldin hevur verið, sigur leiðarin av Kanningardeildini.
Tíðindaskriv frá løgregluni.


text:
Falskan teldupost, sms-boð ella uppringing – ansa eftir “phishing”
Nøvnini hjá VISA, Mastercard, NemID, Nets, SKAT og PayPal eru fleiri ferðir vorðin misbrúkt í samband við phishing. Hetta eru mátar, sum sníkar seta seg í samband við tilvildarligar móttakarar, har móttakarin verður biðin um at fylgja leinkjum og lata kortupplýsingar v.m. Eftir hetta kunnu sníkjarar misbrúka hesar upplýsingar.
Suðuroyar Sparikassi, Nets, VISA, Mastercard ella NemID vilja ongantíð senda ein teldupost ella sms-boð við einum leinki, har tú sum kundi verður biðin um at upplýsa ella vátta persónligar upplýsingar og/ella kortupplýsingar.
Um tú hevur illgruna til tílíkan teldupost ella sms-boð verður tú biðin um:
- ikki at svara teldupostinum ella sms-boðnum
- ikki at fylgja leinkinum
- sletta teldupostin/sms-boði bæði úr tínum innbakka og úr sjálvari pappírskurvini.
Eftir hetta verður tú biðin um at dagføra títt antivirus forrit, og skanna tína teldu.
Um tú hevur upplýst títt kortnummar
Hevur tú longu upplýst títt kortnummar, lokadag og eftirlitstal, verður tú skjótast til ber biðin um at seta teg í samband við okkum ella Nets og sperra kortið
- Suðuroyar Sparikassa, telefon 359870, millum kl. 9.30-16.00
- Nets í Danmark, telefon +45 44892929 (VISA/Dankort), svarar alt samdøgrið
+45 44892750 (Mastercard), svarar alt samdøgrið
Upplýs títt navn og bústað, og upplýs at kortið er frá Suðuroyar Sparikassa. Somuleiðis verður tú biðin um at upplýsa kortnummar, kontunummar ella p-tal.


text:
Bólkarnir eru:
Ársins ferðavinnufólk:
Tey, ið gera eitt stórt og týdningarmikið arbeiði í gerandisdegnum, og sum dagliga eru í beinleiðis sambandi við ferðafólkini. Fólk sum eingin í ferðavinnuni kundi verið fyriuttan.
Ársins eldsál:
Tey, sum hava útmerkað seg við ótroyttiligum ágrýtni, framsóknum hugburði og brennandi huga fyri tí, sum tey hava lagt fyri dagin.
Ársins nýbrot:
Tey, sum hava dirvi og hugflog til at bróta upp úr nýggjum, sum hava fingið eitt nýtt hugskot og gjørt tað til veruleika. Øll kunnu vinna ársins nýbrot: einstaklingar, virkir, stovnar og felagsskapir. Treytin er bert, at tey í farna árinum skulu hava gjørt okkurt serliga nýnhugsandi, sum er við til at menna útboðið og støðið á ferðavinnutænastum í Føroyum.
Tilnevningar kunnu sendast sum boð til Ferðavinnustevnuna á Facebook ella við telduposti til birita@industry.fo í seinasta lagi sunnudagin 11. mars kl. 18.00.
Í dómsnevndini sita umboð fyri Ferðavinnufelagið, Visit Faroe Islands og Kunningarstovurnar.
Ferðavinnustevnan verður á Hotel Føroyum fríggjadagin 16. mars og verður skipað við dagtiltaki og veitlsu um kvøldið, tá ið eisini heiðursbrøvini verða handað.
Boðað verður frá, tá ið møguligt verður at tekna seg til Ferðavinnustevnuna.


text:
Tað er ongantíð ov tíðliga at leggja góðar matarvanar niður í børn
Eitt av kjarnaøkjunum hjá Fólkaheilsuráðnum er kostur. Í Fólkaheilsuætlan Føroya stendur m.a.: “Miðað verður eftir, at føroyingar eta heilsugóðan kost. Serliga skal dentur verða lagdur á børn í dagansing og næmingar í fólkaskúlanum og at bøta um matumstøðurnar á skúlunum”.
Tað er ongantíð ov tíðliga at leggja góðar matarvanar niður í børn. Flestøll børn í Føroyum eru meginpartin av degnum á almennum dagstovnum, áðrenn tey fara í skúla. Ein stórur partur av gerandiskostinum hjá børnum verður tískil etin, meðan tey eru á stovni. Dagstovnar bjóða børnunum millummála tvær ferðir um dagin, og fleiri bjóða eisini morgunmat. Stundum bjóða stovnarnir eisini kalt borð og døgurða.
Fyri at tryggja, at børn menna heilsugóðar matarvanar, mælir Fólkaheilsuráðið til, at almennu stovnarnir hava almennu tilráðingarnar um kost, t.e. tey 8 kostráðini, sum grundarlag.
Kostfrøðingarnir hjá Fólkaheilsuráðnum hava havt samrøður við stovnsleiðarar og starvsfólk á 21 dagstovnum í Sandoynni, Suðuroynni, Eysturoynni, Streymoynni og í Vágunum. Endamálið við samrøðunum var at kanna, hvat stovnarnir bjóða børnunum til matna og um tey nýta tey 8 kostráðini í teirra dagliga arbeiði. Harumframt góvu kostfrøðingarnir ráð og íblástur til heilsugóðan kost, ið fyrst og fremst gevur mettuna.
Samanumtikið fylgdu dagstovnarnir ikki almennu tilráðingunum, t.e. teimum 8 kostráðunum. Sum heild varð nýtt ov nógv sukur, ov lítið fullkorn og grønmeti í gerandisdegnum.
Tað er stórur tørvur og áhugi á dagstovnunum á at fáa íblástur, kunnleika og førleika til – á ein einfaldan og bíligan hátt – at bjóða børnunum heilsugóðan kost.
Við hesari kanning hava vit staðfest, at tað er stórur tørvur á at halda fram við arbeiðinum, so at allir almennu stovnarnir kring landið fáa ein felags leist til tess at tryggja børnunum heilsugóðan kost og umstøður at menna heilsugóðar matarvanar.
Kanningina hjá Fólkaheilsuráðnum hava kostfrøðingarnir Snorri Patursson og Gyða í Gongini gjørt.
Munnligir spurningar, ið Fólkaheilsuráðið setir dagstovnum um kjarnaøki


text:
ÚSSM | Vár 2018 | Útbúgving fyri skrivstovufólk, samskiparar & móttøkufólk
Nøkur fá pláss eru eftir!
So leingi pláss eru eftir, ber enn til at tekna seg!
Samansjóðing: 14. februar 2018 | Seinnapart
Fyrsti undirvísingardagur: 21. februar 2018
Tilmeldingarfreist: 11. januar 2018
Fá eina serliga og persónliga útbúgvingartilgongd, har fokus er sett á teg og tína persónligu og fakligu menning. Tú verður búgvin og víðariment/-ur innan mest viðkomandi økini í tínum starvi. Tú fert at trívast uppaftur betur í starvinum og verður styrkt/-ur sum sparringspartnari hjá bæði leiðara og starvsfeløgum.
Útbúgvingin er løgd til rættis sum ein samanrenning av undirvísing, coaching og sjálvlesnaði, so tú kanst fáa lærutilgondina at passa inn í ein gerandisdag, har nógv er at gera. Afturmeldingarnar siga, at hetta er tann besta lærutilgongdin.
Tað, sum tú fært burturúr er m.a.
- Ein fyltan amboðskassa soleiðis, at tú betur kanst stýra í einum rokutum gerandisdegi
- Styrktar førleikar í samskifti, samstarvi og ósemjuhandfaring, sum tilsamans geva tær størri slagmegi
- Størri motivatión og arbeiðsgleði
- Fokus á styrkir og avbjóðingar – og eina ætlan fyri framtíðar mál
- Prógv fyri tínum førleikum
- Við útgangsstøði í egnari styrki verður tú uppaftur betri í samstarvinum við onnur fólk.
Skapa tær eitt gott netverk
- tað er stuttligt og tú fært gleði av tí!
Longu fyrsta undirvísingardagin verður tú partur av einum netverksbólki. Tit kunnu brúka hvønn annan so hvørt - og líka so týdningarmikið er tað, at tit kunnu sparra við hvønn annan í gerandisdegnum og á tann hátt halda fast í mál og menningarøki.
Tú situr soleiðis ongantíð einsamøll/einsamallur við nýggja tilfarinum.
Hevur tú spurningar um útbúgvingina, ert tú vælkomin at seta teg í samband við okkum á Synergi.
Vælkomin til eina spennandi menningartilgongd!
Blíðar heilsanir
Annika, Ása & Birita
Synergi
Liðilig og málrættað útbúgving yvir ½ ár
Útbúgvingin er skipa soleiðis:
- 6 lærubøkur - eina til hvørt av teimum 6 modulunum
- 4 undirvísingardagar
- 2 coachingar
- hittast í netverksbólkum
- møguleiki at fara til próvtøku
At gerast limur í netverksbólki og at kunna hittast til heili 4 undirvísingardagar, ger, at tú verður ikki slept/ur upp á fjall. Tú verður hildin til alla tíðina.
Møguleiki er at fara til próvtøku, sum er skipað, sum ein lærutilgongd. Tvs. at tú fært tveir heilar dagar, at svara uppá spurningar. Hetta merkir, at teir spurningar, sum tú ivast í, kanst tú granska og lesa um í bókunum. Hetta ger, at sjálv próvtøkan kann metast, at verða ein partur av undirvísingini.
Málbólkur
Útbúgvingin er fyri skrivstovufólk, samskiparar, móttøkufólk, skrivtovufulltrúar, skrivarar, móttøkufólk, skúlaskrivarar, verkætlanarskrivarar, leiðsluskrivarar, advokatskrivarar, læknaskrivarar, hjálparfólk á skrivstovum og onnur í líknandi størvum.
Les alt um útbúgvingina á leinkjunum til vinstru!


text:
Áttu hvør sín hálvleik í Runavík
NSÍ og KÍ leiktu venjingardyst í Runavík í kvøld.
Kavin var ruddaður av vøllinum við Løkin og at síggja til var spælandi, hóast myrkur og hálka altíð ávirka nakað, tá spælt verður um kvøldarnar um hesa ársins tíð. Talan bleiv um dyst, har liðini átti hvør sín hálvleik. KÍ sat á tí mesta í fyrra hálvleiki og fekk eisini einasta málið hendan hálvleikin. Ronni Møller-Iversen sendi gott hornasparksinnlegg til Semir Hadzibulic, sum skallaði bóltin í málið. Í seinna hálvleiki sat NSÍ á tí mesta og fekk eisini einasta málið hendan hálvleikin og uppskriftin var tann sama, sum tá KÍ skoraði. Árni Frederiksberg sendi gott hornssparksinnlegg til Øss Dalbúð, sum skallaði bóltin í málið. 1-1 var endaliga úrslitið.
NSÍ-KÍ 1-1 (0-1)
0-1: Semir Hadzibulic (Upplegg: Ronni Møller-Iversen)
1-1: Øssur Dalbúð (Upplegg: Árni Frederiksberg)
NSÍ byrjaði við hesum liðnum (4-4-1-1): Eli Joensen – Bárður J. Hansen, Jóhan T. Davidsen, Per Langgaard, Jens Joensen – Árni Frederiksberg, Karl Løkin, Pól Jóhannus Justinussen, Petur Knudsen – Betuel Hansen, Klæmint A. Olsen. Í seinna hálvleiki gjørdi NSÍ fleiri útskiftingar.
KÍ byrjaði við hesum liðnum (4-3-3): Meinhardt P. Joensen – Boris Dosljak, Marko Dusak, Hørður H. Askham, Óli Ey. Poulsen – Hákun Edmundsson, Ronni Møller-Iversen, Semir Hadzibulic – Jóannes Bjartalíð, Páll A. Klettskarð, Hjalgrím Elttør. Í hálvleikinum komu Andrias á Marknagili, Kristoffur Jakobsen og Steinbjørn Olsen inn og seinni komu Jóhan W. Høgnesen, Dion Splidt og Jonn Johannessen inn.


text:
Navnið Nánd
Nánd hevur eina íbygda hugnaliga kenslu, men samstundis fevnir tað um tað professionelismuna, at Heimatænastan altíð er nær við borgaran til reiðar at veita tænastu í skipaðum kørmum uttan at taka yvir lívið hjá fólki.
Navnið ímyndar hetta, at Heimatænastan er har, sum borgarin er. Heimatænastan er altíð í nánd, í nærumhvørvinum, men borgarin er heima hjá sær sjálvum, antin hann er í egnum heimi ella á sambýli.
Samstundis hevur navnið Nánd ein landafrøðiligan týdning. Hetta snýr seg um samstarv í nærumhvørvinum í økinum, har kommunurnar samstarva um Heimatænastuna. Tað vil siga í Gøtu, Leirvík, Fuglafirði, undir Gøtueiði, á Kambsdali og á Hellunum.
Orðið Nánd er kvennkynsorð, sum bæði kann brúkast einsamalt ella saman við øðrum orðum t.d. í nánd.
Orðið bendist Nánd í øllum føllum, og tað er ein stórur fyrimunur, tá ið talan er um eitt føroyskt navn.
Í fyrstuni verður orðið brúkt saman við orðinum Heimatænastan, so at fólk læra seg at kenna, hvat talan er um. Í sær sjálvum sigur orðið Nánd ikki innihaldið soleiðis, sum Heimatænastan ger. Heimatænastan hevur fingið ein týdning, sum fólk kenna.
Eftir eina tíð, ber kanska til at sleppa Heimatænastuni sum part av navninum, tá ið fólk eru farin at kennast við Nánd.


text:
Hækka játtanina til Føroya ProVita!
Eg fari staðiliga at heita á Føroya Løgting um at hækka veitingina til Føroya Pro Vita.
ProVita ger eitt stórt arbeiði, tá tað snýr seg um upplýsing um og verju av ófødda barninum.
Samstundis rætta tey hondina út til tær kvinnur, sum uppliva sorgfullu avleiðingarnar, ein fosturtøku, kann hava við sær.
Tað er orsøk til at síggja týdningin av arbeiðnum tey gera, í og við, at eisini føroyskar kvinnur fáa framt fosturtøku, og uppliva somu djúpu sorgina, vit hoyra um, frá granskingum uttanlands.
Lat okkum geva felagskapinum ta viðurkenning tey hava uppiborið fyri sítt arbeiði.
Sum nú er, er játtanin 200.000 kr árliga.
Margretha Kjærbæk
Sjúkrarøktarfrøðingur
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Løtan er ikki røtt
Gjørd av byggiblokkum
Doyði av e-sigarettini
Hetta kann ikki góðtakast
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Konsert við Siloakórinum
Reyðmaðkurin hvørvur úr troyttari jørð
So ymisk og tó
Hamas: 50 av teimum sum mánadagin lótu lív í Gaza, vóru okkara limir
Nær var tað?
Leivur Frederiksen tippar
Mikkel skal føða
Naddoddur, eitt virkið bátafelag
Samband
Postboks 226
FO-600 Saltangará


text:
Próvtøkur
Próvtøkur á Búskapar-, Náttúru-, og Hugbreytini
Próvtøkur verða skipaðar eftir nærri ásetingum frá Mentamálaráðnum.
Samlaða talið av próvtøkum skal vera 8 og harav skulu í minsta lagi 3 og í mesta lagi 5 vera skrivligar.
Tað vil siga, at tú fert til antin:
- 3 skrivligar og 5 munnligar próvtøkur, ella
- 4 skrivligar og 4 munnligar próvtøkur, ella
- 5 skrivligar og 3 munnligar próvtøkur
Afturat teimum 8 próvtøkunum telur breytaverkætlan, ið allir næmingar gera, sum próvtøka á endaliga prógvinum.
Próvtøkur á Fyrireikingarbreytini
Á Fyrireikingarbreytini verða ikki givin ársmet. Á próvnum standa bert próvtøkumet. Próvtøka er í øllum lærugreinum, tó ikki í ítrótti og tónleiki á felagsstigi. Endaliga próvtalið í vallærugreinunum støddfrøði og týskum er miðaltalið fyri munnligu og skrivligu próvtøkuna. Fyri høvuðsuppgávuna verður givið serstakt próvtal.
Eitt prógv á Fyrireikingarbreytini fevnir í minsta lagi um 16 próvtøkur – 4 fyrsta árið og 12 annað árið, og í mesta lagi 19 próvtøkur – 5 fyrsta árið og 14 annað árið.
Próvtøkur á Yrkisbreytini
Mentamálaráði tekur út 4 lærugreinar til próvtøku, hesar verða tiknar út millum almennar lærugreinar og vællærugreinar.
Harumframt er próvtøka í evnisskeiðnum.
Próvtøkur á Serbreytini
Nærri kunning seinni.


text:
Vøruumboð
The Windsmith er beinleiðis innflytari og umboð fyri hesi merki ella virki, sum framleiða hesi ljóðføri, og er tískil ikki talan um, at millumhandlari er tengdur at. Hetta vil gera, at tænastan er tann besta og bíligasta og príslegan er væl og virðiliga kappingarfør við Danmark og útlandið. Umframt skal havast í huga, at tænasta og viðlíkahald er beint við hondina á vælútgjørdum verkstaði.
Trygd
Seld verða bert nýggj ljóðføri við fullari ábyrgd og tænastu eftir lógarfestum treytum. Flestu ljóðførini eru tøk á verkstaðnum at royna. Snilt er at hava egið munnstykki við sær, um ynski er at royna okkurt ljóðføri, eftir sum hetta vil kennast best og náttúrligast fyri spælaran.
Søla og umvæling
Sum útbúgvin ljóðførissmiður við træ- og messing blásiljóðførum sum sergrein selji og umvæli eg hesi ljóðføri.
Eg umboði eitt úrval av kendum merkjum við einari breiðari príslegu. Her eru ljóðføri fyri nýbyrjaran og tann heldur kræsna. Men felags fyri hesum er, at góðskan er á sera høgum støði og samansett at hóska hvørt til annað. Tískil sera hóskandi til okkara heimligu viðurskifti.
Umframt hesi vala merkini umboði eg eisini Cannonball blásiljóðføri. Cannonball er eitt sera eksklusivt merki, sum bert loyvir beinleiðis atgongd til heimasíðu teirra. Umframt Prof. Instruments gera teir eisini Student Line til sera góðar prísir. Teir ávísa altíð nærmasta umboð.
Hetta gerst við at fara beinleiðis á heimasíðu teirra cannonballmusic.com.


text:
2 størv á Blandistøðini hjá J&K Petersen eru leys at søkja.
1496154241
1 førarastarv til Betongbil og 1 avloysarastarv.
Førari til Betongbil
Í sambandi við økta virksemið hjá J & K Petersen søkja vit eftir áhugaðum og ágrýtnum førara til trumlubil. Sum førari av bilinum fært tætt samband við kundar okkara og kemur tú at innganga í eitt dynamiskt toymi av starvsfólkum, ið hava nomið sær servitan innan betongøkið. Vit hava tørv á fólkið, ið er fyrikomandi, skilagott og veitir kundum okkara eitt høgt tænastustøði.Tú verður partur av veitanini av betongi til stórar og smáar verkætlanir.
Arbeiðsøki
Arbeiðsøkið hjá tær verður at koyra trumlubil og vanligt viðlíkahald av bilinum. Somuleiðis er títt arbeiðsøkið at innganga í arbeiðið blandistøðin annars fevnir um.
Krøv til umsøkjaran:
- Tað er umráðandi, at tú er arbeiðssamur, røkin, álítandi, fleksibul, hevur góð samstarvsevnir og er sjálvstøðugur.
- Er tænastusinnaður.
- Koyrikort (C).
Avloysarastarvið
Sum avloysari kemur tú at ganga inn í okkara starvsfólkahóp sum førari av betongbilunum. Tú skal duga at føra trumlu- og pumpubilarnar. Vit taka okkum av neyðugari upplæring og vænta vit, at tú hevur ein jaligan hugburð í sambandi við innlæring og uppvenjing.
Møguleiki er fyri at fáa fast starv á blandistøðini sum førari.
Vit bjóða
Góð og skipaði arbeiðsviðurskifti við nútímans útgerð og klæðum.
Løn og setanartreytir
Løn eftir avtalu og royndum.
Væntast kann at arbeiðstíðin til tíðir er krevjandi tá J & K Petersen hevur gjørt avtalu um veitan av betongi til tunnilsætlanina hjá NCC.
Ynskir tú at fáa meira at vita um starvið, ert tú vælkomin at seta teg í samband við blandimeistarin, Arngrímur Arngrímsson, á telefon 585025 ella við Finnur Joensen, HR-leiðaran á tlf. 585036.
Umsóknarfreistin er útsett til 9. juni 2017.
Umsóknir við prógvum, CV. við meira skulu sendast við mail á: starv@jkp.fo ella J & K Petersen, postmoga 3179 Fo-110 Tórshavn.
Um J & K Petersen
J & K Petersen er eitt entreprenørfelag stovnað í 1975, og er millum elstu og størstu entreprenørfyritøkur í landinum. Felagið fæst við jørð- og betongarbeiði, umframt bygnings- og havnaarbeiði. Umleið 150 fólk starvast í fyritøkuni. J & K er eitt arbeiðspláss, ið hevur drúgvar og góðar royndir við anlegsarbeiðum/verklagsarbeiðum, dýpingararbeiðum, byggiarbeiðum og havnaarbeiðum í øllum landinum.


text:
Nakrar av lívligastu og festligastu framførslunum á Summar Festivalinum hava verið, tá ið Grandma’s Basement hevur spælt í stóra tjaldinum. Klaksvíksbólkurin við teimum fangandi sangunum hevur sum fáur megnað at fingið áhoyrarafjøldina at liva og syngja við.
- Tá ið vit eru á palli sum Grandma’s Basement, skal tað ikki verða ov seriøst. Tað skal heldur vera fest og ballada, siga tónleikarar í Grandma’s Basement.
Grandma’s Basement byrjaði sum ein kjallarabólkur, teir hava spælt inn og givið út, hava vunnið Planet Awards, hittað við fleiri sangum og hava síðani havt herligar framførslur – ikki minst á Summar Festivalinum.


text:
TAKK FYRI KEYPIÐ
Við Meira av tí góða gávukortinum hevur tú tryggjað tær eina gávu, sum skapar gleði og góð minnir.
Her eru nøkur hugskot um, hvat gávukortið kann brúkast til ...
Út at eta
Meira av tí góða kortið kann brúkast í meiri enn 16 matstøðum, alt frá KOKS til etika ella Food Trucks á ólavsøku.
Gisting
Meira av tí góða kortið kann brúkast til gisting ella upplivingar á Hotel Føroyum, Hotel Tórshavn, Kerjalon og Hotel Vágum.
Útvið
Meira av tí góða kortið kann brúkast sum gjaldskort á netinum, tá tú bíleggur útvið frá etika.fo, hvonn.fo ella eta.fo


text:
Gisting í Fuglafirði
Vit bjóða tykkum inn at gista í okkara fjálgu og hugnaligu heimum.
Øll sum bíleggja "Ból & Biti" koma til eina uppreidda song.
Íroknað í prísin er eisini atgongd til wc/bað, handklæði og morgunmat.
Legg til merkis
Í seinast lagið 5 dagar eftir at vit hava játtað tær gisting, skulu vit hava móttikið peningin. Lat okkum hoyra, um annað ger seg galdandi, annars verður bíleggingin strikað.
"Check in" er frá kl. 13 og um annað ikki er avtalað, so er "check out" kl. 11.
Bílegg niðanfyri.


text:
Roðin, ið er økistænastan fyri Nes-, Sjóvar- og Runavíkar kommunur, skipar fyri sera viðkomandi undirvísing fyri starvsfólkum, sum arbeiða innan eldraøkið. Avtala er gjørd við Gerd Johnsen úr Danmark, sum hevur starvast í 38 ár innan regulering og viðgerð av magatrupulleikum, her í millum obstipatión, diarré og ótilætlaðum opningi.
Gerd er sjúkrarøktarfrøðingur og hevur royndir innan heimasjúkrarøkt, á sjúkrahúsi og røktarheimi og hevur undirvíst í nógv ár innan m.a. maga- og tarmskipan. Eisini hevur hon skrivað lærubøkur, greinar og gjørt vegleiðingartilfar um m.a. hetta evnið.
Talan er um tvey skeið, ið verða hildin í samkomuhøllini á Eysturoyar Røktar- og ellisheimi; tað fyrra verður mikudagin 2. mai, kl. 10-16, og tað seinna hósdagin 3. mai.
Fyrra skeiðið vendir sær til sjúkrarøktarfrøðingar, heilsurøktarar og fysio- og ergoterapeutar. Kostnaðurin fyri hvønn luttakara er 500 kr.
Skeiðið dagin eftir vendir sær til til onnur røktarstarvsfólk og køksstarvsfólk , umframt onnur við áhuga. Kostnaðurin fyri hvønn luttakara er 350 kr.
Tilmelding fer fram hjá Beintu Dalheim, Roðin, umvegis teldupost: beintad@rodin.fo, ella á tlf. 290210.
Seinasta freist fyri tilmeldingum er mikudagin 18. apríl kl. 16.


text:
Um bankan
Niðanfyri finnur tú ofta settar spurningar og svar viðvíkjandi bankanum.
Hvar finni eg upplýsingar um upplatingartíðir bankans?
Upplatingartíðir bankans eru at finna her.
Hvussu bíleggi eg ein fund?
Tú hevur hesar møguleikar:
1. Fyll út oyðublaðið, og vit seta okkum í samband við teg.
2. Set teg í samband við tín ráðgeva á 330 330.
Hvussu fái eg samband við mína deild?
Hvussu seti eg meg í samband við bankan?
Tú kanst ringja 330 330 ella finna tín ráðgeva her. Tú kanst eisini skriva okkum eitt teldubræv á kundi@banknordik.fo.
Eg havi skift bústað – hvussu skal eg boða bankanum frá hesum?
Send eitt teldubræv til kundi@banknordik.fo


text:
30. apríl var frumsýning av 5. leikinum hjá Karavella Marionett-Teatri: Skrímslalív. Sýningin var í Norðurlandahúsinum í samband við at stóra samvirkna skrímslaframsýningin hjá Áslaug Jónsdóttir: Heima hjá Skrímslunum var í Norðurlandahúsinum.
Leikurin er yvir fýra av vældámdu skrímslabókunum eftir Rakel Helmsdal, Áslaug Jónsdóttir og Kalle Güettler, Skrímslavitjan, Klandursskrímsl, Skrímslakiskan og Skrímslahæddir. Bøkurnar eru umsettar mál kring allan heim og hava verið tilnevndar og heiðraðar við prísum.
Gunnvá Zachariassen varð leikstjóri og Rakel Helmsdal skapti og spældi leikin.
Hesin leikur brýtir upp úr nýggjum innan dukkuleik í Føroyum. Higartil hevur Karavella Marionett-Teatur nýtt klassiskar marionettir – tráðdukkur – til allar sínar leikir, men í Skrímslalív er alt gjørt úr pappíri, bæði pallur og leikarar. Leikhúsið ein risastór støkkmyndabók ella pop-up-bók. Tí kalla vit Skrímslalív ein pop-up-leik!
Søgan er um lítla skrímsl og Stóra Skrímsl. Lítla skrímsl fær vitjan og Stóra Skrímsl er keddur og øvundsjúkur. Teir klandrast og gerast vinir aftur. Teir leita eftir burturmistu skrímslakiskuni og reypa og klintra í trøum. Vinarlagið teirra millum er grundarlagið undir øllum hendingunum. Eitt veruligt vinarlag tolir eitt sindur av hvørjum.
Higartil hevur bara frumsýningin verði av leikinum, so nú er klárt at fara út at ferðast við honum.
Til ber at bíleggja sýningar. Les hvussu HER.


text:
Sendið inn tykkara grýlumyndir
Í kvøld ganga grýlurnar í Klaksvík og kreativiteturin er í hásæti. Norðlýsið ger eina grýlumyndarøð og vinnari verður funnin.
Vit heita á øll um at senda teirra grýlumyndir inn til okkara og siga hvar hesar grýlurnar seinast vórðu sæddar. Nøvnini á grýlunum (ikki tey kristnu) eru vælkomin eisini.
Vit leggja síðani myndurnar í eina myndarøð.
Grýlur úr øllum Norðurøkinum eru við í kappingini.
Vinnarin fær ein kassa av sodavatn frá Føroya Bjór.
Sendið myndirnar á info@nordlysid.fo


text:
Triði morgun er nú farin afturum á Danish Open 2016, har føroyingar aftur gjørdu vart við seg. Astrið og Signhild hava sett føroysk met, og ein rúgva svomið seg í finalur.
Í 50 frí setti Astrið Foldarskarð úr Havnar Svimjifelag føroyskt met, tá ið hon svam seg í B-finaluna við 27.19. Hon átti sjálv føroyska metið á 27.21, frá FM á langgeil 2016.
Í 50 firvald svam Eyðbjørn Joensen úr Suðuroyar Svimjifelag seg í B-finaluna við 25.92. Hansara persónliga met er 25.88, frá FM á langgeil 2016.
Í 200 blandað svam Sára Ryggshamar Nysted úr Suðuroyar Svimjifelag seg í A-finaluna við 2:23.77 og 6. bestu tíð av øllum. Beinta Debes úr Havnar Svimjifelag svam seg við 2:31.76 í C-finaluna, men hevur har meldað avboð.
Í 50 rygg svam Magnus Jákupsson úr Farum klárt skjótast av øllum, 26.08 frammanfyri næstskjótasta Andreas Schiellerup á 26.42. Hann er so í A-finalu seinnapartin.
Í 400 blandað svam Alvi Hjelm úr Ægir seg í A-finaluna við 4:37.39 og triðskjótastu tíð av øllum. Hann eigur føroyska metið á 4:33.15, frá HM í Kazan í fjør summar.
Og í 800 frí er Vár Erlingsdóttir Eidesgaard úr Havnar Svimjifelag beinleiðis víðari til skjótasta riðil, seinnapartin, við 9:06.84 og 6. skjótastu tíð av øllum.
Finalurnar byrja nú seinnapartin kl 17:30, danska tíð, og verða stroymaðar beinleiðis av dr.dk


text:
TB dagur í Z-Sport
TB | 16/03/15
TB dagur verður í Z-Sport leygardagin 21. Mars, opið er frá 10:00-17:00.
Hendan dagin fáa børnini/ungdómurin í felagnum, høvið til, at bíleggja sær snotuliga venjingarbúnan, júst sum Effo leikarirnir hava fingið í ár umframt ta klassisku svørtu TB draktina.
Prísur fyri settið, í fimm deilum, er 1000 kr (spar 365 kr.) í barnastøddum og 1100 kr (spar 375 kr) í vaksnamannastøddum. Íroknað er TB búmerkið.
Tað er tó ikki neyðugt at keypa allar 5 deilir.
TB draktin kostar 550 kr til børn og 650 kr til vaksin, íroknað TB búmerkið og búmerkið hjá Varðanum Pelagic, ið er høvuðsstuðul hjá felagnum í 2015.
Øll, sum bíleggja fyri min. 450 kr leygardagin, fáa ein venjingarbólt ókeypis.
Á myndunum, kunna tit síggja nakrar av okkara Effo hetjum, í snotuliga venjingarbúnanum
Búnin umfatar t-shirt, shorts, troyggju, buksur og hosur.


text:
Rakul Sjúrðardóttir Frederiksberg
09.05.2017 - 22:38
Mentan > Tónleikur > Tónleikakappingar
Í kvøld var fyrra hálvfinalan í ársins Eurovision Song Contest-kappingini, sum verður hildin í Kiev í Ukreina í ár.
Átjan lond luttóku í kappingini í kvøld, og tíggju av teimum komu víðari. Eftir atkvøðugreiðsluna var greitt, at Moldova, Aserbajan, Grikkaland, Portugal, Pólland, Armenia, Avstralia, Kypros, Belgia og Svøríki komu í finaluna.
Robin Bengtsson umboðaði Svøríki við lagnum "I Can't Go On"
Atkvøðurnar, sum Finnland og Ísland fingu í kvøld, rukku ikki til eitt finalupláss.
Hin hálvfinalan, har Danmark, Noregi og sekstan onnur lond luttaka, verður hósdagin, og finalan verður leygarkvøldið.


text:
Orð: Eliza E. Hewitt
Lag: John R. Sweney
Týtt: Victor Danielsen
1. Meiri um Jesus sig mær frá,
meir av hans náði lat meg sjá,
meir um hans fylling, lív og kraft,
meir um tað stríð, hann hevur havt!
Niðurlag: Meir, meiri um Jesus,
meir, meiri um Jesus,
meiri um hann, meg elskaði,
meir um hans deyða fyri meg!
2. Meiri um hann eg læra má,
meiri hans halga vilja sjá;
Harri, lat Andan læra meg,
vísa mær meiri teg, bert teg!
3. Meiri um hann í orðinum,
meiri um hann á krossinum,
áh, at hvør regla tala kann,
meiri um Jesus – meir um hann!
4. Meir um hans ríki og hans mátt,
meiri um hann á hvønn ein hátt,
meiri um hann, sum valdar har,
meir um hans komu eftir mær!


text:
Norskir býir gera seg til reiðar til kinesiskan silkiveg í Arktis
Fleiri norðurnorskir býir vóna at fáa fyrimunir av nýggja kinesiska silkivegnum, sum eftir ætlan skal fara norðurum Arktis. Fríggjadagin legði Kina fram eina nýggja ætlan fyri Arktis, har ætlanin er at føra silkivegin norðurum Russland, har landnyrðingsleiðin væntandi verður ísfrí í longri tíðarskeið orsakað av veðurlagsbroytingunum.
Kinesisku myndugleikarnir mæla í hesum sambandi til, at lond framvið arktisku strondini byggja undirstøðukervi, sum kunnu stuðla upp undir nýggja silkivegin.
Longu nú kappast tveir norskir býir um at fáa ein bita av køkuni. Norski miðilin E24 skrivar, at býirnir Kirkenes og Tromsø báðir royna at gerast endastøð fyri eini finskari jarnbreyt, sum skal flyta kinesiskar bingjur úr arktisku strondini til restina av Evropa.
Í Norðurnoregi síggja tey stórar møguleikar í at verða eitt vegamót í nýggja silkivegnum.
Sør-Varanger Utvikling hevur lagt fram eina frágreiðing, har mett verður, at 10 pst. av bingjuflutninginum úr Landnyrðingsasia til Norðurevropa í framtíðini fer at kunna ganga umvegis Kirkenes.
"Nýggja Arktis-ætlanin hjá Kina eru stórtíðindi. Hon merkir, at kinesiski staturin nú tekur undir við visjónunum, vit hava hoyrt um, og at hald er í nýggju frágreiðing okkara. Ein jarnbreyt kann uttan iva gera Kirkenes til eitt slag av Rotterdam í Arktis," sigur leiðarin Kenneth Stålsett við E24.
Kelda: shippingwatch.dk


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Frá Flaggdagshaldinum 2010
27.04.2010
Eini 150 fólk vóru komin saman til Flaggdagshaldið í Vestmanna sunnudagin.
Jóngerð M. Nielsen helt eina góða og savnandi røðu, sum verður endurgivin niðanfyri myndarøðina.
Aftaná Flaggdagshaldið var fyrsta flaggdagsrenningin í Vestmanna. Fyrireikararnir vóru sera spentir at finna útav, hvussu undirtøkan fór at vera. Og ikki kann annað sigast, enn at renningin var sera væleydnað, tí omanfyri 100 fólk luttóku. Fimm børn vóru í so mikið góðari vernjing, at tá ið tey høvdu gjøgnumført longra teinin á 5,8 km, fóru ein rennitúr avtrat, og runnu hesuferð tann styttra teinin á 3,2 km.
Fyrst á mál á longra teininum á 5,8 km var Frida Poulsen úr Havn við tíðini 31.15. Henni á baki vóru Jan Haldansen og Jákup Olsen við tíðini 33.05. Bjørg Patursson kom á mál við tíðini 33.33.
Fyrst á mál á styttra teininum á 3,2 km var Randi Virgarsdóttir. Nr. 2 gjørdist Annleyg Durhuus við tíðini 21.45, og nr. gjørdist Jóngerð M. Nielsen.
Flaggdagsrøðan, sum Jóngerð M. Nielsen helt á Flaggdegnum 25. apríl 2010:
Flaggdagsrøða í Vestmanna 25. apríl 2010
"Góðu áhoyrara, góðu vestmenningar.
Tað er ein heiður fyri meg, at verða biðin at halda flaggdagsrøðuna.
Tá eg var spurd, hugsaði eg við mær sjálvum, hví spyrja tey meg? Er tað ikki einans politikarar og høgt standandi embætisfólk, sum fáa henda heiður? Eg eri hvørki politikari ella høgt standandi embætisfólk, men bert ein vanlig bygdakona, ein vanligur vestmenningur, vil eg loyva mær at siga. Hóast eg eri tilflytari, og eri uppvaksin í stórbýnum, vil eg viðganga, at eg føli meg væl her, og eg føli meg sum eina rætta bygdakonu. Tá eg verði spurd, hvar eg búgvi, sigi eg við stoltleika, at eg búgvi í Vestmanna, og tað eri eg glað fyri. Eg eri væl móttikin av fólkinum her og eri follin væl til, ja eg trívist væl í leiklutinum sum bygdafrell. Og tað hevur týdning fyri meg.
Hvat hevur so flaggdagurin at týða fyri okkum, fyri meg? Meiningarnar eru fleiri, líka so nógvar og ymiskar sum vit øll sum menniskju eru ymisk.
Eg hugsi orðið samleiki, sum verður nýttur í fleiri og fleiri samanhangum í dag. Hvat er samleiki?
Samleiki er okkara felags eyðkenni sum føroyingar við egnum máli, egnari mentan og egnum landi.
Hvat hevur hetta so við flaggdagin at gera?
Síðani 25. apríl í 1947 hevur hesin dagur verði hildin sum føroyskur flaggdagur, og hevur Merkið síðani tá verði alføroyska ímyndin. Allar okkara hátíðardagar og minnisdagar vinda vit Merkið á stong.
Í dag verður skipað fyri flaggdagshaldi nógva staðni runt um í Føroyum, onkur ger líka sum onkur annar, og onkur annar roynur at finna uppá okkurt nýtt, sum kann seta ein eyka dám á henda hátíðardag.
Hvønn týdning hevur so hesin dagurin? Fyri meg, fyri teg, fyri bygdarlívið, fyri tann meiniga føroyingin?
Vit eru øll vitandi um, at fyrsta Merkið hongur í kirkjuni í Fámjin, og var tað Jens Olivur Lisberg saman við øðrum studentum, sum tók stig til at sniðgeva okkara flagg, Merkið.
Tí hetta hevði týdning fyri hesar unglingar, at fáa eitt flagg, sum kundi vísa á, hvaðan teir komu, hvør teirra uppruni var. Teir vóru føroyingar lesandi í Danmark, við tilknýti til fosturlandi, tað var har teirra røtur vóru festar.
Heima í Føroyum, er tað eisini umráðandi, at vit hava eitt flagg, ein samleika, sum tvinnar okkara tjóðskaparkenslur saman, og festir røtur í føroyska jørð. Tá vit vísa okkara Merkið, flagg okkara, skal heimurin síggja, hvaðani vit eru, tí tað hevur týdning fyri okkum.
Jens Olivur og hinir studentarnir vóru sniðgevar, og fær tað meg at hugsað um, hvørja ávirkan flaggi hevur innan føroysku sniðgevararnar í dag, 70 ár seinni.
Tær báðar Gurðun og Gurðun, hava sniðgivið eina myrka-morreyða troyggju, við lynlási á herðunum og pynta við føroyska flagginum á aðrari ermuni. Eitt genialt hugskot haldi eg sjálv. Ein vøkur troyggja, sum beinanvegin fekk nógvar føroyingar at ogna sær hetta plagg.
Ein kann síðani seta spurningin, ”Hvat var ella er so serligt við hesum troyggjum, sum tær báðar Gurðun og Gurðun hava sniðgivið?
Eg hugsi, at flaggið fyri teirra viðkomandi vísur á teirra røtur og uppruna, og tað hevur týdning fyri tær, báði her á landi og úti í stóru verð. Teirra tjóðskaparkensla kemur til sjóndar á hesi troyggju.
Tá eg síggi fólk ganga í hesum troyggjum, hugsið eg beinanvegin ólavsøka, føroyingar og tjóðveldistroyggja.
Ólavsøkan er hátíðarlig, mentan, ítróttur og Merkið seta sín dám á hesar dagarnar á hvørjum ári. Merkið veittrar so fagurt á Vaglinum í høvuðstaðnum, og føroyingar ganga oman og niðan eftir Áarvegnum í føroyskum búna. Føroyski búnin hevur somu vøkru, føgru litirnar, sum ganga aftur í Merkinum:
Hvítt sum kavi
Blátt sum havið
Reytt sum blóðið, tað eru vit.......
hetta eru orð úr sanginum, sum okkara landsliðsspælarar í fótbólti sungu fyri nøkrum árum síðani.
Merkið setur sín serliga dám á ítróttin, og í ítróttarkappingum kappast vit á jøvnum føti við øll heimsins lond. Hetta hevur týdning fyri okkum sum føroyingar, at kunna metast javnt við aðrar tjóðir. Í hesum kappingum vinna vit eisini heiðursmerkir og verða vit vird og heiðra sum ein tjóð. Tá Merkið fer í húnarhátt, fella vit tár og kenna heiður og virðing fyri okkara luttakarum og okkara fosturlandi.
Tá vit fara til landsdystir í fótbólti, hondbólti ella luttaka í øðrum ítróttarkappingum uttanlands, verður byrjað við at heilsa Merkinum og syngja tjóðsangin í felag. Hendan løtan er ikki sørt rørandi og serliga, hugsi eg, tá ein er staddur uttanlands. Tá hevur Merkið og tjóðsangurin týdning fyri okkum føroyingar, og fær ein kensluna av, at hetta er nakað vit eiga í felag, og sum vit eiga at verða stolt av.
Eg kann minnast, tá eg sum 15 ára gomul var við skótunum á Jamboree í Australien. Tá var nógv umrøtt, hvussu vit skuldu umboða okkara land, skuldu vit verða saman við Danmark, tí vit jú eru ein tjóð undir danska kongaríkinum, ella hvar hoyrdu vit heima? Vit fingu ikki loyvi til at koma sum føroysk tjóð við føroyska flagginum, og avgjørt var at vit vóru danskarar, og skuldu marshera inn saman við danska flagginum. Hetta var ikki góðtikið av okkum, og vildu vit gera okkara ítarsta fyri at blíva viðurkend sum føroyskir skótar við okkara egna Merkið.
Gleðin og kenslan var heilt serlig, tá vit 18 føroyingar, staddir hinumegin jørðina, kundu marshera inn við Merkinum í hond, sum ein sjálvstøðug tjóð. Hendan løtan var stór og hevði stóran týdning fyri okkum og okkara leiklut í altjóða høpi.
Føroyar so pinkalítlar, 18 oyggjar spjaddar út, mitt í Atlantshavi, tú fær illani nokk eyga á tað á verðinskortinum, men vit hava okkara egna flagg og ein tjóðsang. Vit eru til, vit eru stolt av at verða føroyingar, og vit vilja vísa, at vit eru ein tjóð á jøvnum føti við øll heimsins lond rundan um okkum. Hetta gera vit við Merkinum.
Tað hevur týdning fyri okkum her á landið og úti í stóru verð, at vit eiga Merkið og kunnu standa saman um tað, hvar vit so enn eru stødd.
Í mótaheiminum, í ítróttinum, sum skóti, ja sum føroyingur, er Merkið okkara samleiki.
Tað er Vestmanna Kommuna, sum samskipar flaggdagshaldið her í dag. Tað hevur týdning fyri kommununa, at fólkið her í bygdini trívist og hevur tær neyðugu umstøður at virka í. Í dag hava tey sett saman mentan og ítrótt, flaggdagsrøða, hornorkestri spælir og setir sín dám á hesa løtu og til seinast flaggdagsrenningin, sum verður aftaná. Alt hetta er ein liður í bygdamentanini, hetta er fyrireikað til okkum, fyri okkum, tí tað hevur týdning fyri trivnaðin í hesi bygd, sum vit hava valt at búsett okkum í. So er tað upp til okkum at taka ímóti hesum og øðrum sum verður fyriskipað, og glaðast um, at vit búgva í eini bygd, har borgarin verður raðfestur.
At enda skal tað verða mín vón, at vit øll, stór sum smá, ung sum gomul taka av dagsins tilboði, og ganga ella renna túrin runt hesa vøkru bygd, og síggja týdningin av at verða ein partur av einum samleika, at verða vestmenningur.
Takk fyri tykkara uppmerksemi og góðan flaggdag."
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Eftirlønarkonta
Eftirløn er løn, sum tú hevur spart tær saman til og fært útgoldið, tú ið tú gevst at arbeiða fyri aldur.
Kravd samansparing
Í Føroyum er tað lógarkrav, at øll millum 21 ár og pensjónsaldur spara saman til pensjón. Kravið er, at tú í 2018 rindar í minsta lagi 4 prosent av lønini í pensjón. Prosenttalið hækkar við 1 prosenti á hvørjum ári inntil í 2029, tá tað er 15 prosent.
Eftirlønarsamansparingin er tín persónliga ogn
Tú hevur kortini ikki ræði á henni og kanst ikki taka hana út í úrtíð. Eftirlønarsamansparingin kann heldur ikki latast, veðsetast ella verða nýtt sum mótrokning fyri møguligum kravi frá eftirlønarveitara.


text:
Ari av Rana
17.05.2018 - 13:07
Tíðindi > Lóg & Landaskil > Lógarbrot
Ein 42 ára gamal føroyingur er í dag í rættinum í Lyngby, har hann er ákærdur fyri at hava viðvirka til neyðtøku av einum 4 ára gomlum dreingi.
- Hetta var bara fantasi. Hetta var ikki veruligt.
Soleiðis segði føroyingurin í rættinum í dag um tey fleiri túsund boðini, sum hann skrivaði til 43 ára gomlu kvinnuna úr Charlottenlund, sum til endans gjørdi seg inn á son sín. Kvinnan fekk íblástur frá samskiftinum til at gera seg inn á sonin, skrivar Ekstra Bladet úr rættinum í Lyngby.
- Tú hevur skumpa til míni mørk. Mær dámar hetta og eg haldi, at eg vil fara allan vegin við tær, skrivaði kvinnan til føroyingin.
Tann 8. mars varð kvinnan dømd 3 ár og 9 mánaðir fongsulsrevsing fyri fleiri ferðir at hava gjørt seg kynsliga inn á dreingin. Kvinnan játtaði seg seka.
Føroyingurin verður ákærdur fyri at hava eggjað til at mamman gjørdi seg inn á dreingin fleiri enn 40 ferðir. Maðurin noktar fyri hesum og sigur, at hann aldrin hevði ímynda sær, at kvinnan fór at liva hendan fantasi.
- Hon er ein gløgg og klók kvinnan. Eg kundi ikki ímynda mær, at hon fór at gera hetta, segði føroyingurin í rættinum.
Føroyingurin verður ákærdur fyri at hava viðvirka til neyðtøku av øðrum slagi enn kynsliga samveru við barni undir 12 ár, blóðskemd og blygdanarskemd. Hann verður eisini ákærdur fyri at hava eggjað kvinnuni til at hava kynsliga samveru við pápa sín og til at hava kynsliga samveru við dóttur sína. Hetta hendi tó ikki, tí at kvinnan varð handtikin.
Føroyingurin verður eisini ákærdur fyri at hava eggjað kvinnuni til at taka barnapornografiskar myndir av soninum og sendi tær til sín.


text:
Jens Leon og Sigatindur hava báðir gjørt roktúr norðanfyri
vinna08-02-2018 - 16:29 - Jóanis Nielsen
Trolbátarnir Jens Leon og Sigatindur hava báðir gjørt roktúr norðanfyri, teir landa í Leirvík í dag, skipini hava uml. 60.000 pund í part, meginparturin er góður toskur, segði reiðarin - Janus Knudsen - tá ið vit tosaðu við hann, hann segði at veiðan verður seld fyri uml. ½ millión fyri hvørt skipið.
Víðari segði ein reiðarin, at fyri teimum líkst støðan, seinast tá í toskurin kom aftur á grunnarnar, tá truffu trolbátarnir fyrst við, so hann roknar við, at toskafiskiskapurin fer at roynast aftur á føroyagrunninum.


text:
Dávur Juul Magnussen
Dávur Juul Magnussen er føroyskur trombonspælari úr Havn. Hann varð í 2008 settur í starv sum 1. trombon leikari í skotska symfoniorkestrinum "The Royal Scottish National Orchestra" (RSNO). Magnussen hevur spælt við tónleikabólkinum Lawetz, sum varð stovnaður í 2002. Lawetz var ein av bólkunum sum spældi til Prix Føroyar í 2003 og 2005. Hann gongur á "Royal Scottish Academy of Music and Drama" í Glasgow kelda. Í 2011 fekk Davur gávugóðs úr Grunni Thorvalds Poulsen av Steinum.[1]


text:
Ískoytisútbúgving til bachelor fyri námsfrøðingar og lærarar
Ískoytisútbúgvingin til bachelor verður skipað í trimum modulum, og undirvísingin fer fram í vikuskiftum.
Kostnaðurin fyri hvørt modul er kr. 7.000.
- Vísindaástøði og háttaløg, 5 ECTS (4 vikuskifti). Tekningarfreist 1. august 2016
- Vakligt modul, 10 ECTS (6 vikuskifti). Tekningarfreist 1. august 2016
- BEd-verkætlan ( 4 tímar munnlig vegleiðing). Tekningarfreist 1. febr. 2017
Vísindaástøði – frá skúlársbyrjan 2016 til heyststeðgin 2016.
Fakligt modul fyri námsfrøðingar og lærarar – frá heyststeðginum 2016 til páskasteðgin 2017 :
- Føroyskt sum annaðmál
- Filmur - Livandi myndir í undirvísingini
- Heilsa, kroppur og rørsla
- Vísindaástøði (felags modul fyri námsfrøðingar og lærarar)
Tímatalvur
Vísindaástøði – frá skúlársbyrjan 2016 til heyststeðgin 2016.
Fakligt modul fyri námsfrøðingar og lærarar – frá heyststeðginum 2016 til páskasteðgin 2017:


text:
Limatreytir
Sum avleiðing av nýggju persónsdátufyriskipanini, sum kemur í gildi 25. mai 2018, hava vit dagført limatreytir okkara fyri limaskapi í bonusskipanini hjá Atlantic Airways. Dagføringin viðvíkur nýggja brotinum um viðgerð av tínum persónsupplýsingum.
Umframt nevndu reglur og treytir í hesi áseting eru ásetingar galdandi, tá ið tú ert limur í bonusskipanini hjá Atlantic Airways, soleiðis sum tær eru nevndar niðanfyri. Limirnir í bonusskipanini hava við tilmeldingina góðtikið nevndu ásetingar.
1 Viðgerð av tínum persónsupplýsingum
1.1 Atlantic Airways savnar, brúkar og goymir tínar persónsupplýsingar við tí endamáli at umsita limaskap tín hjá Atlantic Airways, m.a. at skráseta tínar flogferðir og síggja til, at tú fært bonusstig fyri viðkomandi ferðir orsakað av tínum limaskapi í Súlabonusskipanini hjá Atlantic Airways.
1.2 Lógligu áhugamálini hjá Atlantic Airways. Atlantic Airways viðger hesar persónsupplýsingar um teg:
1.2.1 Samskiftisupplýsingar, m.a. navn, bústaður, tjóðskapur, kyn, møgulig lestrarstøða, teldupostadressa, telefonnummar o.s.fr. við tí endamáli at samskifta við teg og síggja til, at tíni bonusstig kunnu eyðmerkjast og gevast rætt.
1.3 Atlantic Airways hevur rætt til at savna og viðgera hesar persónsupplýsingar um teg orsakað av lógligu áhugamálunum hjá Atlantic Airways, og mett verður, at áhugin hjá Atlantic Airways at viðgera tínar persónsupplýsingar koma fram um tíni áhugamál. Lógligu áhugamálini hjá Atlantic Airways eru hesi:
1.3.1 Atlantic Airways hevur rætt til at viðgera tínar samskiftisupplýsingar til at umsita tín limavanga og til at seta seg í samband við teg viðvíkjandi tínum limaskapi í Súlubonusskipanini hjá Atlantic Airways.
1.4 Trúnaður og kunning um viðgerðina hjá Atlantic Airways av tínum upplýsingum: Allar persónsupplýsingar verða viðgjørdar í trúnaði og fara bara at verða brúktar til endamálið, sum lýst er omanfyri.
1.5 Tínar persónsupplýsingar verða goymdar hjá Atlantic Airways og verða vístar á vevsíðuni hjá triðjapartshýsara.
1.6 Gev gætur, at verjustøðið av persónsupplýsingum, sum verður brúkt og handhevjað í londum uttan fyri Evropasamveldið (ES), ikki livir upp til verjustøðið av persónsupplýsingum, sum verður brúkt og handhevjað innan fyri ES. Flutningurin av upplýsingum millum bólkaeindarnar hjá Atlantic Airways fer at vera við fyrisettu ásetingunum hjá kommisjónini í huga, sum Atlantic Airways hevur tikið undir við. Tú kanst biðja um avrit av fyrisettu ásetingunum, sum eru gjørdar millum Atlantic Airways og bólkaeindirnar hjá Atlantic Airways við at seta teg í samband við Atlantic Airways á [email protected].
1.7 Atlantic Airways brúkar triðjapartsútbjóðarar, sum fara at hava atgongd til tínar persónsupplýsingar og viðgera teir. Um ein triðjapartsútbjóðari viðger tínar persónsupplýsingr uttan fyri ES/EØS (Evropiska Búskaparsamstarvið), fer tað antin at vera við støði í ES-US Privacy Shield ella fyrisettu ásetingunum hjá Kommisjónini. Tú kanst biðja um avrit av avtaluni, sum flutningurin av persónsupplýsingum verður lagaður eftir, við at seta teg í samband við Atlantic Airways á [email protected].
1.8 Tínar persónsupplýsingar verða goymdar, so leingi tú ert limur í Súlubonusskipanini hjá Atlantic Airways. Tínar persónsupplýsingar verða strikaðar, tá ið tú sigur limaskapin upp, uttan so at tað verður álagt Atlantic Airways sambært viðkomandi lóggávu at goyma tínar persónsupplýsingar í eitt longri tíðarskeið.
1.9 Atlantic Airways fer við støði í tínum persónsupplýsingum av sær sjálvum at taka avgerðir um teg fyri at gera av, um tú skalt hava ungdómsstøðu. Tað verður grundað á føðingardag tín. Harumframt taka vit av okkum sjálvum avgerðir, grundaðar á talið av ferðastigum, til at avgera, um tú ert Gulllimur. Ert tú undir rætta aldursmarkinum, kanst tú fáa ungdómsstøðu. Hevur tú flogið nóg nógvar ferðir, kanst tú gerast Gulllimur.
1.10 Tíni rættindi. Tú kanst fáa fleiri upplýsingar um tær persónsupplýsingar, sum Atlantic Airways goymir og viðger um teg, við at seta teg í samband við [email protected]. Tú kanst harumframt altíð mótmæla viðgerðini hjá Atlantic Airways av tínum persónsupplýsingum umframt at biðja um rætting ella strikan av tínum persónsupplýsingum. Vilt tú mótmæla viðgerðini av tínum persónsupplýsingum, ella vilt tú fáa tínar persónsupplýsingar rættaðar, so set teg í samband við [email protected] og boða frá. Vilt tú kæra viðgerðina hjá Atlantic Airways av tínum persónsupplýsingum, kanst tú seta teg í samband við Dátueftirlitið.
1.11 Tú kanst fáa avrit av persónsupplýsingum tínum í einum skipaðum, vanliga brúktum og teldutøkum sniði við at seta teg í samband við [email protected]. Ber tað tøkniliga til, kanst tú biðja um at fáa tínar persónsupplýsingar fluttar til aðra fyritøku ella fólk, sum virka sum dátuábyrgdari.
2 Limaskapur og limakort
2.1 Ein persónur kann bert hava ein limaskap í bonusskipanini. Feløg og aðrir juridiskir persónar kunnu ikki hava bonusvanga.
2.2 Atlantic Airways eigur Súlukortið. Verður limaskapið uppsagt, skal kortið latast Atlantic Airways alt fyri eitt, ella tá ið Atlantic Airways krevur tað.
2.3 Verður limaskapurin misbrúktur beinleiðis ella óbeinleiðis, t.d. við at ein limur ber seg óhóskandi at móti Atlantic Airways, samstarvsfeløgum hjá Atlantic Airways, starvsfólki teirra ella ferðandi, hevur Atlantic Airways rætt til at siga limaskapin upp beinanvegin og uttan ávaring. Vunnin, óbrúkt bonusstig og/ella óbrúktir bonusferðaseðlar detta burtur.
2.4 Limir kunnu altíð við skrivligari fráboðan og við at lata Súlukortið inn krevja, at allar skrásettar persónsupplýsingar verða strikaðar samsvarandi nýggju perónsdátafyriskipanini.
2.5 Hevur tú stovnað ungdómsvanga á okkara heimasíðu, er ikki neyðugt at stovna nýggjan vanga, við tað at tíni bonusstig verða flutt til tín ungdómsvanga.
3 Latin bonusstig
3.1 Bonusstig verða bara latin á flogrutunum á rutunetinum hjá Atlantic Airways. Bonusstig verða bara latin fyri ta flogrutuna og tann klassan, sum er bílagdur, goldin og skrásettur sambært ferðaseðlinum. Hetta er eisini galdandi fyri broytingar, sum Atlantic Airways hevur gjørt av tøkniligum ella av tilbúgvingarligum orsøkum. Súlustig verða bert givin fyri ferðir, sum limur hevur gjørt. Fyri keyptar, men óbrúktar ferðaseðlar, verður einki bonusstig latið. Bonusstig verður ikki latið, verður ferðin avlýst av orsøkum, sum Atlantic Airways ella samstarvsfelagar hjá Atlantic Airways ikki hava ávirkan á.
3.2 Tað er bara ferðandi limurin sjálvur, ið kann fáa bonusstig í sambandi við keyptar ferðaseðlar – sama hvør ið hevur goldið tað, ið er keypt.
3.3 Tillutað bonusstig eru persónlig og kunnu ikki seljast, verða givin, arvað ella loyst út fyri endurgjald, men kunnu bara verða nýtt til tey endamál, sum Atlantic Airways hevur ásett. Tvey ella fleiri fólk kunnu ikki leggja síni bonusstig saman fyri t.d. at koma upp um markið til eina ókeypis ferð.
3.4 Bonusstig skulu verða nýtt innan fyri 7 ár frá tey degi, tey eru savnað.
3.5 Atlantic Airways ásetur, hvørji ferðaseðlasløg fáa bonusstig. Atlantic Airways hevur rætt til at útiloka ávís ferðaseðlasløg og ferðamál frá bonusskipanini.
3.6 Fyri at fáa bonusstig skal limurin tryggja sær, at bonusnummarið er sett í bíleggingina fyri fráferð, so stigini kunnu verða skrásett á bonusvangamyndini.
3.7 Atlantic Airways ásetir, hvussu mong bonusstig verða tillutað fyri ferðir á Atlantic Airways rutunetinum. Hetta kann verða broytt uttan ávaring. Sí meira á atlantic.fo
3.8 Til ber at skráseta bonusstig, eftir at ferðin er gjørd. Tað krevur, at tú sendir títt boardingkort inn í seinasta lagi tríggjar mánaðir eftir, at ferðin er endað til [email protected], síðan skrásetir Atlantic Airways stigini í tíni vangamynd.
4 At brúka bonusstig
4.1 Bonusstig eru persónlig. Hesi fólk í sama húski kunnu brúka bonusstig, treytað av at limurin hevur samtykt: hjúnafelagi, skrásettur maki ella sambúgvi og børn undir 25 ár, sum knýtt eru at húskinum. Nevndu fólk kunnu brúka bonusstig, sjálvt um limurin sjálvur ikki er við.
4.2 Bonusferðaseðlar kunnu bíleggjast á øllum ferðum á rutunetinum hjá Atlantic Airways. Bonusferðaseðlar eru tó avmarkaðir í tali. Bonusferðaseðlar fyri bonusstig kunnu verða keyptir beinleiðis á tíni bonusvangamynd á atlantic.fo.
4.3 Við einum bonusferðaseðli kanst tú broyta ferðadag, ferðamál og navn fyri ómaksgjald, sum Atlantic Airways ásetir. Broytingar kunnu verða gjørdar upp til 24 timar fyri fráferð.
4.4 Vit geva tær møguleika at angra bílegging innan fyri 24 tímar frá tí, at keypið er farið ígjøgnum, og fáa alla upphæddina (stig + avgjøld) endurgoldið.
5 Limastig
5.1 Bonusskipanin hevur tvey stig. Grundstig og gullstig. Savnar tú tær meira enn 20.000 stig eitt ár, kanst tú verða uppstigað/ur til gullstig. Gullstig hevur fleiri fyrimunir, sum tú kanst lesa meira um á atlantic.fo
5.1.1 Eitt ár verður roknað sum 12 mánaðir frá tí degi, tú meldaði teg til bonusskipanina á atlantic.fo
5.1.2 Verður tú uppstigað/ur til gullstig, er uppstiganin galdandi í eitt ár frá tí degi, tú varðt uppstigað/ur. Klárar tú ikki at savna nóg nógv bonusstig (20.000) næstu 12 mánaðirnar, meðan tú ert gulllimur, verður tú niðurstigaður til vanligan lim eftir teir 12 mánaðirnar, og títt gullstig verður gjørt óvirkið.
6 Almennar treytir
6.1 Tá ið tú stovnar vangamynd, váttar tú, at allar upplýsingar í vangamyndini eru rættar og dagførdar.
6.2 Við at stovna vangamynd gevur tú Atlantic Airways loyvi at senda tær kunning við tíðindum og tilboðum.
6.3 Atlantic Airways kann altíð broyta treytirnar ella taka bonusskipanina av. Verður Súlu-skipanin avtikin, kunnu savnað bonusstig verða nýtt næstu tríggjar mánaðirnar eftir, at tað er kunngjørt. Tað er kortini ikki galdandi, um skipanin verður avtikin vegna lógarbroyting, dómsavgerð, boð frá almennum myndugleikum, broytingar í rutukervinum ella tílíkt. Í slíkum førum falla savnað bonusstig burtur uttan nakað endurgjald.
6.4 Viðkomandi skattir og avgjøld, eisini ferðaavgjøld, skal hvør einstakur limur gjalda.
6.5 Limirnir hava sjálvir ábyrgd av at halda galdandi skattareglur og aðrar reglur, sum hava týdning fyri at vera í bonusskipanini hjá Atlantic Airways.
6.6 Verða børn undir 18 ár meldað til skipanina, verður váttað, at tey hava fingið loyvi frá foreldrum ella verja.
7 Ósamsvar
Allir rættarligir spurningar í sambandi við bonusskipanina hjá Atlantic Airways verða avgjørdir sambært rættarskipan Føroya.
8 Gildi
8.1 Bonusskipanin hevur gildi frá og við 28. mars 2017. Øll tey, ið stovnað hava vangamynd, hava rætt til bonusstig frá og við hesi dagfesting.
8.2 Fyri at fáa bonusstig skalt tú hava stovnað vangamynd á atlantic.fo, áðrenn ferðin byrjar.
Gev gætur!
Atlantic Airways hevur tað fyrivarnið, at prentvillur kunnu koma fyri, og at broytingar kunnu verða gjørdar í sambandi við bonusskipanina.


text:
H.C.W. Tórgarð
Hans Christoffer Wenningsted Tórgarð (føddur 14. august 1885 í Tórshavn, deyður 18. mars 1957), ella H.C.W. Tórgarð, var arkitektur og politikari (SB). Teknaði Sjónleikarhúsið. [1]Hann teknaði kirkjurnar í Árnafirði, Hvannasund, Skála, Elduvík, Tjørnuvík og Skúvoy. Hann var eisini aktivur at byggja kirkjuna í Sandavági.
- Formaður í Havnar Sjónleikarfelag 1918–1924[2]
- Býráðsformaður í Tórshavn 1922–1924
- Býráðslimur í Havn 1917-24 og 1945-57
- Løgtingslimur 1918-24
Familja[rætta | rætta wikitekst]
Foreldur hansara vóru Anna Paulina (fødd Poulsen) og Jens Wenningsted Jacobsen, bæði úr Havn. Hann giftist Valborg Eide úr Nólsoy. Tey eru foreldur Axel Tórgarð, sum var prestur og týðari. Trý av abbabørnunum hjá Hansemann eru sjónleikarar eins og abbin, tey eru Súsanna Tórgarð, Ria Tórgarð og Hans Tórgarð.


text:
Orð: William G. Ovens (1. vers) og Gladys Westcott Roberts (vers 2-5)
Lag: William G. Ovens
Týtt: Brynleif Hansen
Upprunaheiti: Wounded for me
1. Særdur fyri meg, særdur fyri meg,
negldur á krossin og særdur fyri meg.
Burtur er syndin, og fríur varð eg,
einans tí Jesus varð særdur fyri meg.
2. Doyði fyri meg, doyði fyri meg,
Jesus á krossinum doyði fyri meg.
Bar syndabyrðina, loystur varð eg,
einans tí Jesus leið deyðan fyri meg.
3. Reis fyri meg, reis fyri meg,
Jesus úr grøvini reis fyri meg.
Frá deyðabroddinum frígjørdur eg,
einans tí Jesus reis upp fyri meg.
4. Livir fyri meg, livir fyri meg,
livir í Himli til besta fyri meg.
Varðveitir, leiðir meg á sínum veg,
einans tí Jesus nú livir fyri meg.
5. Tekur meg heim, tekur meg heim,
kemur skjótt aftur og tekur meg heim.
Áh, hvør ein gleði hans ásjón at sjá,
hann tá í ævir mín lovsong skal fá.


text:
Tekna teg sum lim í Tórshavnar Bátafelag. Trýst á búðmerkið
-
Tíðindi
- Bátastevnan 2018 9. maj 2018
- Wayfarer jollunar 2. maj 2018
- Bátafestivalurin á Toftum verður 5 mai. 5. april 2018
- Mjáflaggahúning 14 apríl 2018 31. marts 2018
- BryggjuDansurin 21 juli 2018 27. marts 2018
- INNBJÓÐING TIL 20 ÁRA HÁTÍÐARHALD. 16. marts 2018
- BRYGGJUDANSURIN 8. februar 2018
- Rækjukvøld 2. februar 2018
- Jólaheilsan 2017 22. december 2017
- Skipan av nevnd 22. november 2017
Nýggjastu viðmerkingar
- Høgni Waag Høgnesen til INNBJÓÐING TIL 20 ÁRA HÁTÍÐARHALD.
- Jan Egil Kristiansen til Mjáflaggadagur 29-4-2017
- Marius L. Jensen til Nýggj skipan til innheinting av árliga limagjaldinum
- Egil til Nýggj skipan til innheinting av árliga limagjaldinum
- Egil til Nýggj skipan til innheinting av árliga limagjaldinum
Konufólkakvølder fyrsta mánakvøld í hvørjum mánaða.
SMS-boðskipaninUm limir ætla at fyriskipa tiltøk fyri felagið so sum siglitúrar, fyrilestrar, ella kunna seg um tiltøk, hevur felagið SMS-boðskipa tøka at senda við. Tegning tríst á: HER
Windyty
Her eru vitbatur@olivant.foFelagshølið opi:
mánadag 2000-2300
Mikudag 2000-2300
Leygarmorgnum 1000-1200
Klokkan
Spam blokeret
Fjarhjálp